text:
时间:2017-11-15 11:23:20
Gvongwai wa ma Zhautung Nong ga su gi, advi za shi mai yvang nyi labyat mu ge lago asai zo wu ga, nyan paqzhvi mai za mau lvingquq kat kau kat mvauzo lui yvangbyvat zo nyi lailo be ga .
Zhautung Nong gi, kizan asak 60zan myit bo be ga, asu shinggan ma za but katpyit zo, naT kat sai zo lui zi nyi wun ri ga. Yvang e unuq gi reng dik, mangzo bve mang gira ko e ladam wo jo zhang, yvang ri mangzo bve ja dat bi changko be, lai mu yvang pyit be but gi agang yvang ang ri ga, haumu wa kang wa mo mai yvang ri butpyit nvang lui nat sai nvang agvo ga.
Zhautung Nong gi adviq zi shi mai agang yvang gvam dang lvo gvun su, ao ma Zhautung Nong zoram kun no kat kau zo mvomyi lakat chom jo wu shang .
Zhautung Nong zoram kun gi gvam lvo dik gu byuzo layuq ngvut ri ga. Lada ma ri yvang yvang numnang wa Labva Gam ga su eq chin kung ma bvantau ung la lo su nvik, paida e da lui e da sum byvam gvo ga .
Haunyi, bummau ma nyi gvo lo Zhautung Nong gi kinvam ri paida abu da wu gu su sheq, lanyi ma le chin gai ma bvan tau lo lang ung le ga zhang, yvang bvan tau ung dvo nam ma, myoqzen loq lawan ga ngun pai ledvam bat dvo gvo byu myang gvat be ga, haunyi Zhautung Nong wo ung bvan tau ngun gi 500koi bo le ga, paida da dvo ma myoq yam zun zo yeq haq zhui wu gvat zhang, yvang nam ma paida le da bang myoq gvuq lapyap zi ma ngun la 2000koi le wo yu lo shit gvi zhang, Zhautung Nong gi wu misa shi lui, imyit ungkau ma paida e bu bat ra wo myit toq lo be ga. Zhautung Nong gi yvang wo ung bvan tau ngun 500koi eq sum myi qing wo bat yu shoq ga myi lui, paida e da be ga. Akun zhang abun su ga ma buinyi sanlvo jo mu asho awui za shi gvut lui la wo ho lazhvau gai wang ngun, myoqgvuq lapyap za ma jvop e sum byvam be ga. Myintang bui wang lo le gi lapla, yvum shut qang lo sang ra zhvunghuq gilu ri hai eq adat wui chung lo dut dvo zhang, yvang e pyizum wa Labva Gam ga su gi xisu ga be:“ Kaulat e, ngo tang lalam zan dvo zhoq ashi wa, Tenchung Myiwa bve wa put ung bang zhvang tang lo zhang ung byi goq”ga zhang, Zhautung Nong gi agang gibu lui myit e gi, wa sai zhang ma gi wa nang no gi dat nyi lang bi ra ga myit lui, yvangnvik gi chinkung mai qiso so lui Zho mau wa chang wa sai Myiwa bve zhang tang lo dai ung aq gvo ngvu chom lo bigvo ga. Zhautung Nong eq Labva Gam Zho mau wachang so zhe mu, wa sai zhang ma wang e mu e wu gvat zhang byu layuq ri anyi dvo lang gvo ga, Zhautung Nong wa chang bang nokup ma wu gvat wu zhang, wa nang no lakup mo lvung dvo gvo myang gvat mu, nokup ma kumjvang e tem she toq byvam lui yvang wu o nau nolui ladu ret she toq chung mu, yvangmoq yvum shut she lo byuq be ga. Tenchung Myiwa po gi wa chang ma wa nang no lvoq pyuq byvam mu lui, wa ri awo sai zo lo lui Tenchung myuqshut dvau lo byuq be ga.
Hau tang ma, Bangpyi ma Bumnoi ga su gi Zhautung Nong wa chang ma no e kau zo ga wo jo mai, Gvongwai wa shut kau cha kat cha wun be ga, akun zhang Zhautung Nong dum zen dang lo e gi noqui laqui ri chi but lui haq lang rvit byvam, no shimyi pyu dvo gu ma gi camnoq chi haq but nvoq byvam lui, samsi samyvang yo lo puq zo nyi be ga.
Bangpyi Bumnoi no lauban gi chinkung wu chiq zhakrung ma Myiwa po layuq ri shui chung lui, Zhautung Nong zhvang kau cha cha zhe lo be gvo ga, akun zhang Zhautung Nong lvom myi gi:“ Nungmoq lvoq pyuq no lui gi qui kisu lvu? No shimyi gi kusu lvu? ”ga zhang, Bumnoi no lauban gi:“Ngamoq no gi shimyi tang ma pyupyu gu, no ulvum ma qui gi quikong zo za ngvut le ga” zhang, Zhautung Nong dvu dai gi:“ Ngo nungmoq dai gvo su no arem dvo, ngo rem dvo no gi noqui bai gu, no shimyi ri apyu, shimyi noq ma la ngvut le, nungmoq kauzvuq zvuq shut be, ngo ri kun mirong rau sai byi gvi raq”ga zhang, kaucha e cha su nvik gi pang dvau lo byuq bu gvo ga .
Haumu lui, Zhautung Nong gi nyan paqzhvi toq mu no azhai e wo kauzo e ga.
Gvasu:MuihoLaqpau


c: text/html

text:
URU SENG MAW HPAKANT LAM NI PAT SAI
Labels: Jinghpaw Mung Shiga
5 comments:
- Anonymous said...
-
Myen ni A hpaga,la ni hpe mung. Magra ,ma nu Lo
- January 4, 2012 at 10:44 PM
- myujet said...
-
rai re sai,dai kaw nga ai myen aru arat ni a hpaga lam muk yawng zingla kau ra ai
- January 5, 2012 at 4:04 AM
- hkunman said...
-
URU seng maw, HPakan, kaw gadai hpe hkum galaw sha shangun, Myen hte seng ai COMPANY, yawng hpe gap sharu kaw mu, Yawng hte maren sha re.
- January 5, 2012 at 4:38 AM
- Jatawng Naw said...
-
A Ra! rai sa lo. Lai sa laiwa yawng hpe atsawm san jep n na, Hpyen garum gumhpraw(war fund) hta la ga lo. Myen hte seng ai sut hpaga num/la yawng hpe rim kau n na, Pahkam hkam da ga. Mawdo, jak rai yawng hpe mung zing la kau n na,hpyen hkawm sa lam hta asung jashawn jai lang ga law.Gumhpraw(US$, Euro gumhpraw, Miwan Yuan) law law hte shaw la sha ngun ga. Shing n rai Jinghpaw du/slg ni hte galai shaw la ga.
Hpakant ginwang kata na myen hpyen ni hpe shawng a tsai awai di kau ra ai mung dum ga law. Shanglawt (KIO/KIA) nga dingsa hpakant gaw n mai tat ai. Ya na hte myen hpe a hkaw ahkang jaw sha kau ai pi grai nan sum mat sai re.
Karai Kasang Yehowa KIO/ KIA, shapawng yawng hpu nau ni yawng hpe tut nawg bau sin ya, lam woi ya nga u ga law.
- January 5, 2012 at 10:52 AM
- Anonymous said...
-
anhte ni gaw tengman ai mungmasa lam re ai majaw ,tengman ai gasat gala lam mung re, tengman ai hkru hpyen hpe gasat na ,awng padang gaw tengman ai ni hta sha ngang gring nga ai , nteng nman ni a awng padang gaw jahkring sha re, ndai anhte a pandunglam hta tengman ai hku tsadan wa hpe gasat na,tengman ai awngpadang gaw anhte magarai wa sai.
- January 5, 2012 at 12:42 PM

robotstxt: allowed

filter: keep


text:
2.Karai Wa jaw ya ai chyeju hpe hkap la ai hte shakawn kung dawn ai lam.
3.Shut hpyit mara hpe yin la ai lam ni rai nga lu ai.
Bai ngai nang hkristian wa a hkam la yin la ai lam gaw hpa wa mi rai nga li ga ta..? n dai makam, pandung nnga ai wa rai yang, hpa lachyum nga na rai ga ta? Anhte hkristian ni a makam masham hpe hkai dan na matu gaw, Credo or creed ngu ai “Kasa ni a kam sham ai ga” gaw madung rai nga ai. Kasa ni ngu yang moi na Yesu a kasa ni hpe sha tsun mayu ai nrai, dai prat kaw nna ya ten du hkra, anhte a kam sham ai lam hpe htai dan ai, shapraw dan ai lam rai nga ai. Nicine creed,..ect nga nna mung hpu nau hkristian ni hte jawm pawng nna anhte a makam yin la ai lam, shapraw dan ai lam hpe sanglang dan lai wa masai. N dai creed hpe hkai dan ga nga yang shata lam hku aten la ra na lam nga ai.
Shing rai Hkristan hpung masha ni gaw dinghta ga hta hpa lachyum hte nga pra ga ta..? Nawku hpung mung n dai mungkan ga hta hpa lachyum hte nga nga ata.? Karai Kasang a hkye hkrang la ai hkrum lu na matu nawku hpung hta hkristian ngu ai dazik hpe hkam la saga ai kun.? Sacramento ngu ai chye ju kumla (7) hte hpe hkam la yang hta ni hta na asak lu la na rai saga ai kun..? Rai yang ngam nga ai hkristan nre ai mungkan masha ni gaw taw.. yawng hten za hkrum na rai kun,,?
Hkawp hkungga hte gingdan ai nu wa hpu nau ni e.. Karai Kasang gaw anhte a myit hte nbung nga ai. Anhte gaw tinang hte nju hkat ai htingbu wa a hten za lam hpe ra sharawng ai rai tim, Karai Kasang gaw matsan dum lama ai wa, n gaw nwai myit kaba rawng ai wa rai nna, shi hpan da ai shing gyim masha ni yawng hpe tsawra lanu lahku nga ai wa rai nga ai. Dai rai nna hkristan nre ai kaga mai kaja nga ai, ding man lam hta hkan nang nga ai ni yawng gaw hta ni hta na asak lu la na re lam hpe anhte chye nga ga ai.
Dai rai yang nawku hpung hta shang nna hkristan ntai tim hpa nra ai ngu na kun..? Kaja wa nawku hpung hpe de da ai lam, chyum laika hta hkrak nka da tim, dai hpe yaw shada nna ka da ai lam ni gaw ga shaga nnan hte dingsa lahkawng yan hta mu lu ga ai.
Nawku hpung gaw Madu Yesu Hkristu ngu ai nhtoi a shing nang sha rai nna, dai shing nang atsam hte shata zawn sha atsam jaw lu nga ai. Kaja wa nhtoi majing gaw Hkristu sha rai nga ai. Bai nawku hpung gaw hkye hkrang la ai lam a madu nrai.. dai hkye hkrang la ai lam hta jai lang na matu arung a rai kaji langai mi sha rai nga ai. Nawku hpung a shing gan de mung hkye hkrang la ai hkrun lam ni, arung arai (struments) ni law law nga ai hpe myit dum mai ai.
Dai ni mungkan hta makam masham u hpung ni (religions) law law nga ai hpe myit yu ga. Buddha, Muslim, Silk, Hindu hte kaga kam sham ai lam law law nga ai.
Anhte hkristan uhpung uhpawng ni gaw religions u hpung u hpawng nre hpe dum sawn mai ai. Anhte gaw Madu Yesu hte hkrumzup lu namtu hkawm sa wa ai uhpung uhpawng rai nga mali ai. Faith (fede) kangka re ai hkap la lam rai nga ai. Makam masham uhpung religions ni gaw teory, idea, ni hpe madung da ai rai tim, faith (fede ) ngu ai lam hta gaw tatut galaw sa, hkawm sa ai lam, asak rawng ai lam rai nga ai. Bai nawku hpung a mara (nature) gaw sasana galaw na lam rai nga ai. Dai sasana a yaw shada ai lam gaw kanawn mazum lam (comunion ) rai nga ai. Trinity ngu ai Atai langai marai masum Karai kaw anhte shing gyim masha yawng kahkin gumdin wa nna langai sha tai wa na lam rai nga ai.
Shing rai hkristan ni gaw hkye hkrang la ai lam a sak se ni, shangun ma ni, nhtoi a kashu kasha ni hkye hkrang la ai lam hta jai lang na arung arai ni rai nga ai. Hkristan yawng (kashin kamun hkam sai ni) hkra gaw dai sasana hkrun lam hta shang lawm ra nga ai. Sasana hta hpan lahkawng hte mai shang lawm nga ai.
1.Tatut tinang hkum nan sasana galaw ai lam.
2.Alu, ja gumhpraw, hte kaga lam hku nna shing du hku shang lawm ai lam ni rai nga ai.
Dai sasana myit masa gaw hpa sasana rai ta..?
Karai Kasang a mungdan lam hkaw tsun hkai dan, gaw de sa wa na matu rai nga ai.
Rai yang Karai Kasang a mungdan ngu ai gaw ganing re ai hpe ngu ai rai ta..?
Karai Kasang hta masha hkum ding dek yawng langai sha tai nna kanawn mazum (unity and comunion) wa lu na matu rai nga ai law. Dai mungdan a kumla nkau ni gaw simsa ai lam (peace), kabu kara ai (joy) lam, rap ra ai lam (justice) ni rai nga ai nrai a ni.
Shing rai, ti nang a makam masham hpe a tsawm yin la nna, shi a mungdan gaw de ai mu magam hta Karai Wa tinang hpe chyeju san san hte jaw ya ai atsam hte shang lawm ga ngu mayu ai law.
San Paulu tsun ai hta,
“Hpu nau ni shada hpawng de nga lu ai gaw kade wa kabu kara hpa rai nga a ta”
Sara nhkum naw seng
Vatican.
27/10/2011


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
22 Nov 2008
Youtube Kaw na Video Ni Hpe Garawt La ga
Saturday, November 22, 2008 | Laika Ka Ai Shanghtin
Dai na kalang bai loi lam madung mayu ai lam gaw myitsu manaw manang law law wa san wa na bai ka dat sai hku re :) dai gaw hpa rai nga jang youtube kaw na video ni hpe madu computer kaw save la mayu ai ni matu rai na re :) n kau mi gaw lu na upload galaw da ya, n kau mi gaw ra na download galaw la mayu i? shuk she shut :) ngai gaw madat myu jang yutube kaw na sha madat dat re :) langai hte langai feel n bung ai le i ? ngut jang internet cafe kaw lang ai ni matu gaw myit ru myit htum hpa gaw rai goi :)
ok sha she taw jang n ngut na sai n dai software hpe lang na madu ra ai youtube link hpe copy , paste galaw la n htawm madu save mayu ai , Usb,Hardisk,memorycard,mp4 ........ra ai kaw save la ga...
Shiwebsite gaw N Dai kaw re.
hkrng gaw n dai hku rai nga ai
ok sha she taw jang n ngut na sai n dai software hpe lang na madu ra ai youtube link hpe copy , paste galaw la n htawm madu save mayu ai , Usb,Hardisk,memorycard,mp4 ........ra ai kaw save la ga...
Shiwebsite gaw N Dai kaw re.
hkrng gaw n dai hku rai nga ai
Oh bai na ndai video format ni hpe Flv.. ngu ai flash video format hte sha mai save ai nga da ai, laga hkang madat mayu ai ni matu convert bai galaw la ra na re :) madu computer kaw Flv format n mai yu ai player hte rai jang loi gaw jam jau na re :)
Download Free Super Free Youtube Video Downloader 3.0
Labels: website
Subscribe to: Post Comments (Atom)


text:
Kasung Mare hte Nyaung Taw mare lapran kaw Myen hpyen dap ni Gate jahkrat nga nna lai wa lai sa mung mare masha ni hpe jahkring, jep shatsang ai a majaw mare masha ni hkawm sa hkawm wa yak hkak nna Gate dawm kau ya na matu ra sharawng nga ai hpe chye lu ai.
Lai wa lai sa Kasung, Zupmai mung mare masha ni hpe Nyaung Taw makau kaw shara jahkrat nga ai Ts.K.Hk (381) ni kawn hkap jahkring jep ai lam, mungchying masat nlawm yang n shalai ai lam, mungchying masat ni hpe la da ya nna wa maga bai jaw na ngu tsun ai lam, n-gu ni htaw wa ai ni hpe mung n-gu ni la ya ai lam, Num ma ni lai yang yu nhtuk nan re ai lam ni galaw ai nga nna Kasung mare masha langai tsun ai kaw na chye lu ai.
Mare masha ni gaw Nyaung Taw, Myo Thit hte Nammati hkan tamlu tam sha ra ai majaw dingyang hkawm sa hkawm wa nga ma ai re, ya na zawn Myen hpyen dap ni hkap jep ai marang e n-gwi hkawm sa mat ai lam, yi sun hkau na galaw sha ai mare masha ni mung hkawm sa na hpe hkrit tsang nga ma ai lam Kasung mare masha langai tsun ai.
Myen hpyen dap Ts.K.Hk (381) ni Gate jahkrat da ai majaw mare masha ni kawn Jinghpaw mungdaw hkringmang daju hpang de moi na zawn wanglu wanglang hkawm sa mayu ai lam, ya na zawn hkap jep ai marang e tam lu tam sha na matu mung yakhkat nga ai majaw Gate jahkrat nna hkap jep nga ai Myen hpyen dap hpe lawan dawm kau ya na matu September (6) ya shani laika tang shawng da ai lam chye lu ai.
Kasung, Zupmai mare masha ni gaw lai wa sai August (11) ya shani Myen hpyen dap ni mare kata de htim gasat shang wa ai majaw Lambraw Yang mare de hpyen yen ra mat ai re, August (16) ya shani hpyen yen mung masha ni hpe Jinghpaw mungdaw hkringmang daju sa du gawan ai shaloi ဒုစကခမႈးဗုိလ္မွဴးၾကီး ေက်ာ္ထြန္းခုိင္ kawn tinang a mare buga de alum ala bai wa nga mai ai ngu tsun ai majaw PCG hte Nawku Hpung shagu na hpung woi sara ni, mare Salang. ni bawngban nhtawm August (22) ya shani mare de bai wa nga ai raitim ya na zawn hpyen dap shara jahkrat nna hkap jep nga ai gaw mare masha ni a shimlum lam hpe a htu hkra shangun ai sha n-ga mare masha ni hkawm sa hkawm wa, galaw lu galaw sha yak hkak hkrum nga ai lam matut na chye lu ai.


text:
Myen hpyen ni kaw na lu zing la ai hta myen hpyen ni kawn Mung shawa ni a mare, dum nta hkan na mya la ai a rung a rai ni, ka awng ni, di mala zun ni, bu hpun palawng, sut, num ma ni a shakya rai hkum sum hpa, jak rung jak rai ni hte dut sha na matu masit majaw tawn da ai num ni a kara ni du hkra gun hkawm ai ni hpe mung lu zing la lai wa sai lam mutut na chye lu ai.
DUNG (3) NI PADANG DIP
Myen hpyen ni kaw na lu zing la ai hta myen hpyen ni kawn Mung shawa ni a mare, dum nta hkan na mya la ai a rung a rai ni, ka awng ni, di mala zun ni, bu hpun palawng, sut, num ma ni a shakya rai hkum sum hpa, jak rung jak rai ni hte dut sha na matu masit majaw tawn da ai num ni a kara ni du hkra gun hkawm ai ni hpe mung lu zing la lai wa sai lam mutut na chye lu ai.
Labels: Jinghpaw Mung Shiga
8 comments:
- Larin said...
-
Halleluiahhhh...... Anhte a ang padang yehowa karai kasang...... Shi a chyeju hpe tut nawng shakawn nga law.....
- September 3, 2012 at 11:55 PM
- Anonymous said...
-
myen hpe gaw gwi gwi atsawm gap gasat yang dang chyalu re law.myen hpe gaw masha n'law tim ten galu hku ninghkap gasat yang teng dang ai.ya ten myen ni myit ashun shajang nga sai.atsawm htu gasat yang myen sum na ten du sai.mahkrai kaba ni,wan leng lam ni hkyak hkyak jahten ra sai.myen anhte hpe dai ram sat sharu wa nga yang myen kasu kabrawng nga tsun htawng madum ai hpe ahkyak n'mai la sai.padang dip la na sha ahkyak ai.
- September 3, 2012 at 11:58 PM
- padang yesu said...
-
AUNG DAWM PADANG HKRAK LU LA HKRA HPANWA NINGSANG CHYEWA NINGSANG YEHOWA YESU MADU KARAI KASANG KAW, MUNG SHAWA HPUNG SHAGU NA SARA SARAMA YAWNG HPE SHAGA KIO/KIA,MHH ZUP RAI SHAWOI NA HTA HTAM 100 KYU HPYI MAJAI LA GA.MOI 3NING MASUM TSA KYU HPYI MAJAI AI HPE KK HKRAK MADAT YA NGA AI RE.DE A ASI KASHU KASHA NI WP ANNAU NI RE.SHARE SHAGAN YAWNG TUT NAWNG E SHAGRAU KUM HPA LU U GA.
- September 4, 2012 at 12:34 AM
- Anonymous said...
-
haleluyah praise the Lord, Amen
- September 4, 2012 at 7:09 AM
- Anonymous said...
-
Hpan Karai Kasang hpe shakawn,myen hpyendu ni ya mung shanhte a ma ni hpe jinghpaw mung kaw naw wa si shangun mu.Shanhte myen ni a hkamla ai ga shagawp hpe ngai mu hti ai.( Ga mayu nna masha nhtum,Masha mayu nna masha htum da), dai majaw,shanhte gra ja ai.
- September 4, 2012 at 1:04 PM
- Anonymous said...
-
law law kyuhpyi ya nga marit .shawng lam nga ahhte myu tsaw brang ni a matu a kyu ja ja hpyi ya marit..An hte gaw kyu hpyi a ten nau n lu ai..myit rum ai Ramma manaw manang kaji kaba Nu Wa yawng karai hpe Jawm sha kawn ga..manaw manang ni hpe ahhte ni W.p mungdan hte myu sha ni hpe makawp maga na nang hpe langa ai.manang wa
Shawng lam brang(jahkring mi(Laiza Dai lawn Rung)
- September 4, 2012 at 4:24 PM
- tsawra myit said...
-
Shawng lam Brang hpe tsara dik sai yaw ,Akyu jaja hpyi nga ai nan hte majan pa kaw an hte gaw akyu hpyi gawk kaw lahput she hpye sadi dung let hpyi nga ai lam bai shina dat ai
- September 6, 2012 at 10:01 AM
- Anonymous said...
-
Shawnglam Brang hpe bai htang dat ga ai akyu hpyi ten nlu ai nga jang gap shagu dai gap ai pala hpyen hpe hkra u ga ,Karai an hte hpe makawp maga u ga nga ai gasi gaw' Praise the Lord Haleluyah' ngu sha tsun mu Tsadan gaw Karai Kasang hpe shakawn ai ni hpe hkrit ai yaw dai sha Karai bausin u ga
- September 6, 2012 at 10:07 AM


text:
Wara Hka makau hku Sit Jawng hku lung wa ai Myen hpyen hpung ni Nga Singgawn gabai bang da nna sa shaw ai jawngma la kasha marai (4) hpe Jinghpaw ni yawng gaw rawt malan ni re ngu nna May (11) ya jahpawt hkying 6:0 Am aten rim woi mat ai lam na chye lu ai.
Rim hkrum ai jawngma Shadang Labya Bawk La (18) Ning, Shadang Myu Jat Awng (12) Ning, Shadang Ya Ku (13) Ning hte Shadang Myu Lat (12) Ning ni hpe Myen hpyen hpung ni rim da ai kaw wa mu ai Salang Labya La Wawm hte madu jan yan kawn dat ya na matu wa tsun ai raitim Myen hpyen hpung ni kawn Salang Labya La Wawm hpe mung matut rim da nna madu jan hpe gaw wa sha-ngun kau ai lam chye lu ai.
Madu jan kawn Mare Up Hkang Salang hpe wa tsun ai majaw Mare Up Hkang Salang kawn Jahtu Zup kaw dap jung nga ai Hk.L.Y 297 na တပ္ရင္းမွဴး hpe Phone Set nna tsun yang she hkying 11:30 Pm hta bai dat ya ai lam na chye lu ai.


text:
时间:2018-05-16 15:34:21 来源:德宏团结报
(Shata 5 nhtoi 11 ya na do)
Htunghking go masha ngu ai hte seng ai amyu myu ma hkra hpe tsun hkra nga ai, raitim ya go aprat nnan galai sai re majo, mungdan shagrin ton sai, mungdan hkohkam hte mungdan a upadi tara hpe hkan nna she bosang amyu ngu ai nga shanu sai, shingrai moi de na htunghking nkau mi hpe go amyu langai mi a matu hku tsun ga nga yang, shade wa n seng mat sai lam rong ai. Yu, hpyen magam lam, dai go mungdan ting a mu magam she byin mat sai, bai nna galo lu galo sha lam, ndai ni mung lo malong go mungdan a tara masa hku hkan ra mat sai, sharin shapan lam mung mungdan asuya dodan ai tara hku hkan ra sai. Bai nna mung masa lam, ya go mungdan hpe ganing di tsora sa wa na, mungdan a tara ganing di hkan sa wa na, gaka bosang hte gara hku hkuhkau mazum mat wa na, ndai hku sha mai tsun mat sai. Raitim, gaka htunghking ni go madu amyu hte shani shana n mai hprai ai ta tut lang nga ga ai,anhte chyurum Jinghpo myu sha ni a htunghking hku tsun ga nga yang, yu, htunghking gaba rai nga ai hkringwa dumsa jaiwa hpaji ni, da maka ni hte buhpun palong htunghking ni, apoi gaba galo nna shapyo ai htunghking gaba ni, madum sumhpa hku nna shapyo ai htunghking ni, jinat galo jojau ai htung hking ni, dum nta gap galo rong ai htung hking ni, numbon numla ai htunghking ni lo dik sai, raitim, ya ndai prat hta htung hking nkau mi hpe lani hte lani shamat she shamat kau ma wa,“Htunghking mat jang myu ngu ai mung mat chye wa ai”nga ai ga lahkun ndai ko shachyo hkra wa ai zon zon byin wa nga ga ai, myutso myit madang shatso la na shakut shaja sa wa na matu grai no chyom yak nga ga ai. Hpa majo yak a ta? nga yang, lawu de na masa hku byin nga ga ai hpe chye lu ai: (Bai matut hti ga)


text:
ဧပရီ (၆) ရက္ ျငိမ္းခ်မ္းေရးေဆြးေႏြးပြဲ ေရႊ႕ဆုိင္းမွဳအေပၚ ကခ်င္လူထု၏ သေဘာထားထုတ္ျပန္ခ်က္
Labels: N Dau Laika
3 comments:
- than shwe said...
-
ဗမာဖက္ဆစ္လက္နက္ကိုင္စစ္အုပ္စုႏွင့္ေကာက္ကၽစ္ေသာေျမေခြးတရုပ္၊ပူးေပါင္ၿပီးကခၽင္လူမဴိးႏွင့္၊ကခၽင္ျပည္ပေျပာက္ေရး၊
ဝိုင္းဝန္းႀကိုးပမ္းေနၾကေသာ၊လက္နက္ကိုင္စစ္အုပ္စုျဖစ္သည္။အေနာက္အုပ္စု၏အကူအညီျဖင့္၊ၿငိမ္းခၽမ္းေရးေဆြးကပိုေကာင္းသည္။
တ႐ုပ္ပါဝင္ေဆြးရင္လည္း၊ေကာင္းမြန္ေသာအေျဖဘယ္ေတာ့႐မွာမဟုတ္ဘူး။
- April 7, 2013 at 2:05 AM
- padang yesu said...
-
Jing hku majing gaw kadai ta?ngu ai hpe teng2 ya jang ndai wa re ngu hpe prat tup kanawn ga.Yup mang tsun dan mayu ai le,Mali hka hka grai kaba wa nna,aw lahta de na lapu galu rai,kaba law ai,lawu de yawng yu wa ai hpe WP Mung shawa ni hkan shachyut ndep,hkrai rai, shachyut nga ding len,Yehowa K K hta kyu hpyi tsam mari she dep,aZat hkrai aZat Di kau lu ai.nge a Yup mang majan nnan byin wa ai kaw na mu ai re.MIWA wa hpe kam kaba hkum rai.hpa majaw dai ni du hkra majan gasat ra nga ai kun?WP annau ni moi lai wa sai labau nhtang myit ga.UN,UK,US JAPAN Ya ten na hku nga yang kam manoi mai ai.Miwa hte Myen gaw ladat 1 sha re.gasi satawm na mung dan UP nga ai re.htaw zawn2 le zawn2 rai nga yang WP annau ni a lamu ga hta ya na hta grau kaba ai,tsin yam majan shara tai wa chye ai.K K Hpe kam sham nga ding leng kam nshut ga.shut ai hpe mara raw hpyi nyem sit shang,teng man let hkawm sa ga.
- April 8, 2013 at 9:48 PM
- padang yesu said...
-
Miwa wa hpe tsep kaw hkum ganaw ngu ai chyawm nre.shi mung ntsa lam soi soi rai,hkalem nga ai ten re.shingdu de gaw K K WP annau ni hpe jaw da sai Gasau kaja hta rawng,Sut gan nhprang shi amya ret katawng garawt htaw mat wa sai.shi hpe mung dai hku WP an nau ni soi2 sha kanawn ga.aw ra galaw ya rit,ndai hpe masing masat galaw ya rit ngu hkum myit mada miwa kaw na masing masat galaw ya na nre.Dai ni WP an nau ni kam sham nga ai Hpan Wa Ning Sang Yehowa MaDu K K hta sha byin mayu ai lam hpe tup hkrak ding2 tawk hpyi ga,shing rai yang shi teng sha jaw na re.
- April 8, 2013 at 10:16 PM


text:
LOIJE-SINLUM LAPRAN KAW MYEN HPYEN MAWDAW KAPAW KAU
Labels: Jinghpaw Mung Shiga
5 comments:
- Anonymous said...
-
HKUNG GA TSAW RA AI MYU TSAW SHARE NING HKRING ni hpe shagrau chyeju dum dat ai law .Ya na zawn atsai a wai anut ai ladat matut lang ra ai. AN HPU ANNAU W.P. SHA ni gaw masha nlaw ga ai majaw LAPU zawn zai rawng nna lareng kaw hkrak hkrak di achek chye ra ai,TINANG MASHA nhkrat sum na hku koi yen chye ga lu yaw,MYUTSAW BRANG ni e. W.P. WADI.
- August 10, 2012 at 1:25 AM
- Anonymous said...
-
K.K garum ai ngu dai nan rai nga ai.
- August 10, 2012 at 8:54 AM
- Anonymous said...
-
Grai arawng la nngai, matut na shakut ga.
- August 10, 2012 at 10:27 AM
- Anonymous said...
-
K.K nanhte hpe padang jaw ai lam rai sai. Ndai gaw K.K ra sharawng ai lam mung rai nga ai. k.K gaw galoi mung majan sum ai wa n rai padang dip ai wa re. Matut na shakut ga. K.K nanhte hte rau rai nga ai law.
- August 10, 2012 at 6:10 PM
- Myu Sai said...
-
Ara di law! Katut sha mu Myen sa wa ni, num ma roi rip ai "madein tat mataw" ni katut sha ging ai ni re. Mung shawa a rai mya la ai "Damya Tat Mataw" ni, mara kata hpe zingri, gap sat re ai Satan a kashu kasha "Satan Tat Mataw" ni, "Mungkan Hta N Hkru N Shawp Dik Ai Hpyen Dap Ni" Myen rai tim Myen mung shawa kadai mung n ra n ju ai ni, dai zawn sum agrawp ai kaja dik sai.
Hpa majaw nga yang, shanhte hpe dai zawn n ninghkap shingdang jang shanhte anhte Wunpawng Amyu, Karai A Kashu Kasha Amyu hpe shamyit na ni rai nga ma ai. Halleluyahh! Praise the Lord!!! Karai Yehowa gaw n hkru n shawp ai hpe shamyit ai Karai re. Satan a kawng, n tengman ai dip up, amyu shamyit ai lailen lang ai Myen hpyen dap hpe aru nawng baw kau na nhtoi du na ra ai law.
- August 11, 2012 at 12:15 AM


text:
Chyum Shamyet: Jaw Jau Laika 23:9-14, Tara Jahprang Laika 8:7 – 14, 16-18. Ehpesu 5: 20: I Cor 5:20, Mahte 11:25; Yawhan 11:4; Shakawn Kungdawn 50:14
Tsawra ai Hkristan hpunau ni...dai ning kalang bai Chyeju Dum Ladaw hkam la lu sai. Chyeju Dum Poi (Thanksgiving) gaw Karai Kasang lata la ai amyu Israela ni Karai Kasang hpe hpawng de nawku ai, ahkyak dik ai htung lai langai rai nga ai. Hkristu a hkye hkang la ai mauhpa amu a marang e Hkristan ni a wuhpawng nawku ai lamang langai rai wa sai. Chyeju Dum Poi gaw Hkalup Hpung ni hte mung ading tawk ru npawt matut nga ai poi lamang mung, rai nga ai.
Grau nna, Karai Kasang gaw kaning rai shi a lata la ai amyu, Yesu Hkristu kawn sawn la hkrum ai amyu ni ntsa kade daram sadi dung let bau maka, jahkru shakat nga ai hte ra ai lam lama mi mung n nga hkra, chyeju jaw ya nga ai hpe myit dum ai hte Shi a tara tingnyang man de hkungga hte hpawn, dawng pru ai lam rai nga ai.
Shingrai Chyeju Dum Poi hpe dai ni lai amyu myu hte galaw ai hte Karai Kasang hpe hkungga nawng nga ga ai. Rai yang, Karai Kasang hkap la ai Chyeju Dum Hkungga hpe kaning rai sakjaw ra ai lam hte Chyeju Dum Poi Ladaw hta myit dum nga ai lam ni hpe mu lu ai.
I. Chyum ga madung: Jawjau 23:10, "Israela kashu kasha ni hpe ning ngu tsun mu: Ngai nanhte hpe jaw ai mung de du nna, mam dan ai shaloi, shawng dan hpang ai hkauling gaw hkinjawng wa hpang de la wa na rai myit dai; 11 nanhte a kumhpa hkap la ra hkra, hkinjawng wa gaw laban nhtoi hpang shani e dai hkauling hpe Yehowa man e nwat na rai mu ai."
Tara Jahprang 8:7, "Kaning rai nme law, na a Karai Kasang Yehowa gaw, nang hpe dai kaja grau ai mungdan, hkaraw nhkap bum shagawng ntsa hkan lwi hkrat ai hka nu hka shi, hka hpawk, hka htung hpring ai ga;" …Shakawn kungdawn 50:14, "Karai Kasang hpe shakawn kungdawn hkungga jaw u …"
II. Nlung N'nan hkungga sak nawng ai lam gaw
1. Asak matut lu na lusha hte bau maka nga ai Karai Kasang hpe chyeju dum ai lam (The God who feeds Israelites)
Jawjau 23:9-14 gaw Karai Kasang Mawshe hpe Israela masha ni a matu hkang da ai matsun ga rai nga ai. Ndai daw hta kaning rai Yehowa hpe Nlung N'nan hkungga sakjaw ra ai hpe azin ayang matsun da nga ai. Dai matsun gaw Israela masha ni Karai Kasang jaw da ai mung de du ai shaloi galaw na hkang da ai matsun ga rai nga ai.
Nde lachyum gaw, Karai Kasang gaw shi lata la ai Israela hpe bau nga ai Karai Kasang rai nga ai hpe madi madun dan nga ai. Jiwoi jiwa (Abraham, Yaku –Yawsep) prat ban hte ban bau maka ai, nam mali kata e mung 40 ning ting Mana Muk hte nhpai lung kring na ntsin hte bau maka nga ai hpe mung madi madun nga ai (Tara8:15-16).
Dai hta n-ga shanhte pyi n du, n chye ai, n mu yu ai mung de du yang mung Karai Kasang gaw matut bau maka nga na hpe pahkam hkam nga ai Karai Kasang rai nga ai hpe kam shangun ai, myit dum shangun ai, chye shangun ai lam rai nga ai. Jehowah- Jeerah ngu ai maren Karai Kasang gaw shi amyu masha ni a lusha ra kadawn ai lam hpe mu chye ai hte lusha lajang (provide) galaw ya ai Karai Kasang rai nga ai. Ndai lam gaw Karai Kasang nan shi amyu masha ni hpe lit la ai lam re.
Anhte Jinghpaw Wunpawng masha ni hpe mung dai ni du hkra bau maka nga ai gaw Karai Kasang nan rai nga ai. Moi jum, hpri, magri, hpyenla, kani, hpunsau, ja, lungseng, hpun, hpaji prat e mung jiwoi jiwa ban hte ban lusha ra kadawn ai lam lama mi mung n nga hkra bau maka wa sai gaw Karai Kasang nan rai sai. Karai Kasang gaw shi a amyu ni asak sum mat hkra lusha dumhprut shangun ai Karai Kasang n rai nga ai hpe mung chye shangun nga ai. Anhte J.W sha ni dai ni lusha hta ra kadawn nga ga ai kun? Lusha hta ra kadawn ai lam n nga ai amyu gaw dai ni mungkan hta gan ga ai amyu rai nga ai.2. Nlung N'nan Chyeju Dum Kungdawn Hkungga hpe hpyi nga ai Karai Kasang. (Jawjau 23:10-13)
Karai Kasang gaw Shi amyu masha ni hpe hkru hkru bau maka nga ai 'Gumgun Gumhpai' rai nga ai. Shingrai shi a bau maka nga ai hpe Israela masha ni tut adum nga na matu Shawng Ngai ai nlung nnan hkungga hpe hpyi nga ai. Ndai shani gaw Nlung Nnan Lusha Poi (First Fruit Feast) gaw Israela amyu yawng hte seng ai ahkyak dik ai kabu pyaw ai 'lusha poi' rai nga ai. Dai hpe laban shani a hpang shani hkinjawng wa nwat na rai nga ai (23:11).
Kaning re hkungga lai hpe Yehowa hpe sakjaw ra ai lam hpe ----
i. Nlung N'nan hkungga hpe sharawng awng ai myit hte sakjaw ra ai. Dai hpe hkauling shabawn hku n re shadung kumhpa hte hkungga ga jaw na rai nga ai. Dai Nlung N'nan shadung hpe naman, lawban bang nna wan nat hkungga hpe hkinjawng wa hku nna nawng ya na matu rai nga ai. Dai hpe Josephus gaw Jawjau 2:14, 15, 16 ni hta madi madun da ai.
Ndai hkungga gaw hkam la lu ai kaw nna kamsham let chyeju chye dum ai myit jasat kaw nna byin pru wa ai hkungga rai nga ai. Dai majaw, Nlung N'nan Hkungga ngu ai gaw sharawng awng ai myit, kam sham ai myit kata na chyeju dum ai hte sakjaw ai hkunga rai nga ai.
ii. Nlung N'nan hkungga sak jaw ai gaw jasan jaseng ai amu rai nga ai. Nlung N'nan hkauling hpe Karai Karai hkap la hkra Yuda Laban a hpang shani Yehowa a man nwat na matu re (JJ 23:11). Dai hte hpawn ra n rawng ai sagu la hkungga hpe nat nawng na rai nga ai (JJ 23:12). Dai hkauling hkungga madu gaw hkinjawng wa hpang de shawng ap ya na rai nga ai (JJ 23:10).
Dai hta n ga manam pyaw shadung kumhpa mung nat nawng na rai nga ai (JJ23:13). Ndai hkinjawng wa hku nna Nlung N'nan hpe nwat nat nawng ai hkungga gaw dai shu la lu ai nlung nnan mahkra hpe Yehowa a mying hta jasan jaseng la ai lam rai nga ai (Roma 11:16).
Shingra tara a Karai Kasang hta nan nan shamyet nga ai hte Shi a jaw ya ai lam hpe shadan shadawn ai lam rai nga ai. Ndai amu gaw Israela amyu, Karai Kasang a amyu ni a matu alak mi rai nna, shanhte madu sai mungga gaw shanhte a matu shaman ya ai, shagrau ya ai, shaman ya ai Karai a chyeju kumla rai nga ai. Dai ni Nlung N'nan hkungga Yehowa hpe sak jaw ai kumla gaw
Karai Kasang hpe kam sham nawku dawjaw ai amyu ni a Shi jaw ya ai mungdan lamu ga e shaman ya ai ja mam nsi naisi ni hpe mung jasan jaseng hkam la ai lam re. Jasan jaseng ai, shachyoi shapra ai lam ni gaw Karai Kasang a amyu rai nga ai lam, anhte a Nlung N'nan ni mung Karai Kasang hte matut nga ai hpe dum shangun nga ai.
iii. Karai Kasang hpe shakawn kungdawn ai hte akyu hpyi ai kum la rai nga ai, Jawjau 23:11.
Alak mi Israela masha ni Karai Kasang a tsawra matsan dum ai majaw nam mali e 40 ning ting amu n galaw, salat kahte mi n pru, n ba ai sha Yehowa Mana Muk hte bau maka la ai hkrum sai. Ya mung Shi jaw ai mungga hpe madu lu ai hta n ga dai hta e tinang a makan amu kaw nna nsi nai si nhpaw nya hkam la lu na shaman ya ai chyeju rai nga ai.
Yehowa Karai Kasang a matsan dum lahku lama ai gaw masha amyu ntsa hta n ga lamu ga, sun hkauna pa ni hkan e mung Shi a matsun dum ai hpun palawng hte jahpun nga na chyeju hpe dum nga na matu re. Dai majaw Nlung Nnan hkungga sakjaw ai gaw Yehowa hpe shakawn shagrau ai, shakawn aw law ai, shakawn kungdawn ai hte chyeju dum akyu ara hpyi nga ai kumla mung rai nga ai.
Kam sham ai amyu masha ni dai ni hkam la lu ai nsi naisi nlung nnan hpe hkamla lu ai aten Karai Kasang hpe kaja wa shakawn kungdawn ai hte Karai Kasang a man dawng pru ai aten majing rai nga ai. Dai ni mahkawn grai chye hkawn nga ga ai tim, Karai Kasang hpe ndai aten shakawn kungdawn na Karai Kasang a matsun maroi, hkang da ai ga rai nga ai (Taraj 8:11). Bai, Karai Kasang hpe chyeju dum akyu hpyi sit shang nga na ladaw re. Anhte a Karai Kasang a man de dawng pru ai lam gaw san seng ai hkungga hte hpawn chyoi pra ai myit masin hkungga hte arau rai ra nga ai.
iv. Hkamla lu ai chyeju ni hpe myit dum let Karai Kasang hpe chyeju dum ai hkungga ai kumla rai nga ai (Tara Jahprang 8:7-20).
Ndai chyum daw hta Karai Kasang gaw mayam amyu hpe grau kaja ai mung de woi shalawt ai, mayam kaw nna mungdan madu woi shatai ai (7-8 ), matsan chyaren prat kaw nna sut su ai de, kaw si ai kaw nna hkru kat ai de, wam dam hkawm nga ai prat kaw nna mating magring re ai prat, garen dam hkawm ai prat kaw nna myit lum ai prat, n shim ai prat kaw nna shim ai prat, hpang gara ai kaw nna yawdan hka lwi ai mung de..., woi wa sai (8- 9).
Israela masha ni a shanglawt hkrun lam hta Karai Kasang a chyeju grai kaba nga ai hpe mu lu ai. Ndai chyeju ni hpe adum nga let Karai Kasang Yehowa hpe shagrau sha a na matu rai nga ai (8:10). Dai ni anhte myusha ni hpe, mungdan jaw ya ai, shalawt ai, shaprat la ai, hkru kat shangun ai, sut su shangun ai, shimlam jaw nga ai gaw Karai Kasang nan rai nga ai hpe mu lu ai. Ndai lam gaw anhte hkrai shabyin lu ai n re. Karai Kasang a mauhpa amu a majaw dai ni anhte chyeju hkam la nga ai re.
III. Dai ni anhte ni kaning rai Karai Kasang hpe chyeju dum ai asak hkrung lam hta hkawm sa nga na rai ta?
i. Karai Kasang hpe chyeju dum chye ai asak prat hta hkawm sa nga na, ndai gaw Karai Kasang a hkang da ai ga, daw dan da ai tara hte matsun maroi ga rai nga ai (Taraj 8:11).
Dai majaw anhte kadai mung Karai Kasang hte seng ai Karai a masha hte shi shaprat dat ai amyu rai nga ai hpe tut dum let Shi a man de ndat da ai ladaw shagu hta dawng pru ra nga ai.
ii. Karai Kasang hpe n malap kau na sadi ra nga ai (Taraj 8:11 c). Chyeju hte hpring wa nna nga mu nga mai wa ai shaloi Karai Kasang hpe n malap na grau ahkyak nga ai. Yak hkak hkrum ai aten Karai Kasang hpe dum nga na gaw naw loi nga ai.
iii. Myit gumrawng ai lam n nga na (Taraj 8:14).
Ga shagawp hpaji ga hta gumrawng ai lam a shawng e kadawng hkrat sum mat ai lam re nga ai. Hkru hkru kat kat nga mu nga mai wa ai shaloi masha gaw gumrawng chye ai. Dai ni Karai Kasang gaw anhte hpe tinang hkum hpe n gum rawng na shadum nga ai re.
Labau hta anhte amyu ni hpe amyu kaba rai nga ai Miwa, Myen, Gala … kadai mung matsan dum nna masha zazai sharawt la ai n re. Anhte hpe 'dusat, gwi' nga nna she ganawn wa sai. Karai Kasang nan anhte hpe shaprat la ai she re. Dai hpe anhte dai ni gum rawng shara n nga ai.
iv. Karai Kasang ga madat mara hkan sa nga na (Taraj 8:20).
Masha gaw galu kaba wa jang Karai mungga ni hpe hpa n nawn nga ga ai. Europeans masha ni "Karai Kasang gaw matsan ai Asha (bum) masha ni a matu re, anhte a matu n re nga ai." Dai gaw tinang hkum tinang, Karai Kasang shatai nna nawku ai lam sha rai nga ai.
v. Hpara shaje kasawt jaw jau lam n galaw na (Taraj 8:19).
Masha gaw Karai Kasang a ga n madat ai ngu sai kaw na Karai shaje naw ai amu sha rai nga ai. Dai gaw sutgan, nat, gumhpraw, mungkan pyaw hpa, tsawm ai lam, hpaji, kaga grau ai shadu ai lam ni hpe nawku ai sha rai nga ai. Lama Karai Kasang e shalat dat ai amyu ni Shi ga n madat nna kaga hpara shaje ni hpang de kasawt ai gaw Yehowa a kata myi sha hpe adawt shapawt ai amu sha rai nga ai.
Vi. Yehowa a hkang da ai ga n hkan ai ni gaw teng teng hten ai kaw du na nga ai (Taraj 8:19).
Bai Yehowa gaw kaga amyu ni hpe jahten kau ai zawn dai n madat n mara ai ni hpe mung jahten kau na nga ai (Taraj 8:20).
Hpungdim
Dai re majaw, dai ni anhte Karai Kasang a amyu, J.W sha ni dai ning na Nlung N'nan Chyeju Dum ladaw kaw nna Karai Kasang anhte a ntsa kade kaja ai chyeju ni hpe hkrak chye na myit dum nga na rai nga ai. Dai hta n ga, dai Karai Kasang a chyeju ni hpe dum let chyeju dum let Karai Kasang hpe hkungga sakjaw na aten mung rai nga ai.
Dai majaw chyeju dum ai asak hkrung lam hta tut hkawm sa na dawdan ga. Hkristu a hpang hkan ai anhte yawng gaw "Ahkrung nga ai hkungga" tai nga (Roma 12:1) let, Karai a chyeju grin nga ai amyu tai nga ga.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
58th lang na Rawt Malan Masat Ninghtoi hte Magam gun lawdaw 50 ning hpring shagrau sha-a hpawng hpe February (5) ya jahpawt hkying (8:00)Am ate Laiza Muklum, Padang hkrunlam majan masing woi awn Rung Daju kaw galaw la lu sai re.
Wunpawng Mungdan Shanglawt Hpung Ginjaw Komiti Tingnyang Up, Wunpawng Mungdan Shanglawt Kongsi Ningbaw Kaba, Wunpawng Mungdan Shanglawt Hpyen Dap Dap Up Daju Du Daju Jum Nban La kawn 58th lang na Rawt Malan Masat Nhtoi mungga jaw ya ai hta Wunpawng amyu sha yawng myit hkrum kahkyin gum din ra ai lam, Mung masa manghkang hpe mung masa bawngban ai ladat hte hparan sa wa ra ai lam, ta tut mai jai lang ai masa lam hpe madung hpaji jaw sa wa na lam mungga jaw ya ai re.
Hpawng hta shawnglam rawt malan hkrun lam a matu hte amyu sha rawt malan magam bungli hta magam gun ladaw 50 ning hpring, 40 ning hpring, 30 ning hpring, 20 ning hpring hte 10 ning hpring sai magam gun ni hpe mung laksan kyu hpyi ya ai lamang galaw nhtawm magam gun ladaw 50 ning hpring ai ni hpe Wunpawng Mungdan Shanglawt Hpung Ginjaw Komiti Tingnyang Up, Wunpawng Mungdan Shanglawt Kongsi Ningbaw kaba, Wunpawng Mungdan Shanglawt Hpyen Dap Dap Up Daju Du Daju Jum Nban La kawn shagrau sha-a masat lekmat hte Ja dakhkama jaw shagrau ya ai re, magam gun ladaw 40 ning, 30 ning, 20 ning hte 10 ning hpring ai ni hpe mung shagrau sha-a lek mat jaw ya ai lamang hpe mung galaw la lu sai re.
58th lang na rawt malan masat nhtoi hta magam gun ladaw 50 ning hpring ai marai (4), 40 ning hpring marai (59), 30 ning hpring marai (128), 20 ning hpring marai (219) hte 10 ning hpring marai (588) re hpe chye lu ai.
Ndai Rawt Malan Masat Nhtoi lamang hpe Ginwang Ginjaw Komiti shagu hta mung galaw ai rai nna Wunpawng amyu sha ni shanu shingbyi nga ai Maigan mungdan shagu law law hta mung galaw ai re hpe chye lu ai.


text:
ZAI BRU HTE N LUNG
Kalang mi hta grai tsawra hku hkau ai manang lahkawng gaw dam la ai zaibru jang kaw rau sha hkrun lam hkawm taw ai. Shara mi kaw du yang shan lahkawng shada ga loi shawng shai hkat wa ai. Dai zawn shawng shai hkat wa nna manang langai mi wa gaw myit nau pawt wa ai majaw shi manang hpe shabyi bye dat ya ai. Dai shaloi shabyi bye katut ai manang wa gaw hpa n tsun ai sha zaibru jang kaw laika yan mi hpe ka dat ai. Dai gaw…
“Dai ni, Ngai hku hkau dik ai nye manang wa ngai hpe shabyi bye ya ai.”
Dai zawn rai shan lahkawn matut nna hkrum lam hpe hkawm wa ai yang shara mi hta hka nawng langai kaw du wa ai. Shan lahkawng mung dai kaw hkring nna hka shin la na matu myit hkrum daw dan wa ai. Hkan shin na ngu hka nawng de yu wa yang shabyi bye katut ai manang wa gaw hpum pup nawng de let mat ai, lawt pru na matu shakut magang hpum pup nawng kaw lup magang rai wa na jam jau taw ai. Shaloi shi manang wa gaw shi hpe hpum pup nawng kaw na shi hpe hkye shaw la ai. Dai hku rai shan lahkawng nawng hking gau n tsa kaw dung hkring sa nga yang nawng kaw lut mat ai manang wa gaw lungpa langai hta la n na dai kaw laika yan langai bai tawk ka taw ai. Dai gaw..
“ Dai ni, Ngai tsawra dik ai nye manang wa ngai a asak hpe hkye la ai.”
Dai hpe mu nna shi manang wa gaw shi hpe san dat ai,
“Ngai nang hpe shabyi bye ya ai shaloi gaw nang ngai a mying hpe zaibru n tsa kaw sha ka nna, ya nang na asak hpe hkye yang gaw nang hpa na ngai a mying hpe lungpa ntsa kaw ka a ta, dai gaw hpa baw lachyum ma…”
Shaloi lungpa hta laika ka taw ai manang wa gaw,
“Marai langai ngai tinang hpe machyi hkra galaw wa yang zaibru jang kaw sha ka ra ai, dai rai yang she mara dat ya ai ngu ai bung tsin ni bung a hpawt wa yang ka da ai laika hpe a loi sha hte dai laika hpe lu shaprai kau ya nga ai. Rai tim marai langai ngai tinang a ntsa kaja ai lam ni galaw wa yang , garum shingtau la wa yang n dai zawn lungpa n tsa kaw tawk ka da ra ai, n dai hku lungpa n tsa kaw tawk ka da ai rai yang she ganing re n bung laru ni bung wa ai rai tim dai hpe n lu shaprai kau ya nga ai, shaprai kau ya na mung n loi nga ai.”
Mau mwi gaw n dai hte mi re,
Anhte marai shagu myit yu na lam gaw, anhte ni manang wa a chyeju hpe chye myit chye mang nga ai kun, chyeju dum chye nga ai kun. Anhte marai hkum shagu gaw tinang hkrai sak hkrung hkawm sa ai ni n rai nga ga ai, Makau grup yin, jinghku jingyu, manaw manang ni, u hpung u hpawng hte shanu nga ai ni chyu rai ga ai. Dai hku sak hkrung nga sa wa ai ten hta, anhte hpe n ju n dawng ai ni, anhte hpe garum shingtau ai ni law law wa hkrum ga na re. Dai zawn hkrum ga wa ai ten ni hta manang wa a mara ni hpe matsing da chye nga ai kun, mara n lu raw ya ai lam ni nga ai kun? Bai nna, anhte hpe garum shingtau ya lai wa ai ni mung law law nga na ga ai. Dai zawn hkrum wa ai ten hta manang wa ai chyeju hpe chye dum nga ai kun? Dai zawn re manang lu ai majaw a rawng la chye nga ai kun?
Manang wa a mara hpe n matsing da ai sha, raw dat ya lu hkra shakut sa wa yang anhte a prat hta tut e myit ngwi simsa lam lu na na re yawng hpe n gun jaw dat n ngai.
Mut Tsawm
19/3/200
No comments:
Subscribe to: Post Comments (Atom)


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
25 Jan 2011
Deskstop Shakya Rai
Tuesday, January 25, 2011 | Laika Ka Ai Shanghtin
N dai bat gaw n dai zawng rai madu computer desktop kaw shakya mayu ai ni hpe ( Rocketdock ) zawng re software langai hpe bai shakyen ya na software lam ni nau n ka byin ai jawng lung ai kaw na Hardware lam hte bungli byin taw di blog kaw na ten kashun ra mat wa ai hku re.
Hpa rai tim blog ka ai kaw na sa hti n gun jaw ai manang ni grai nga ai majaw bungli galaw ai lam gaw hkrit mat n nga nga sai,blog hpe gara hku grau na {pro} style ladat ni hte galaw sa wa na gaw galoi mung myit ai hku re, langai hkrai idea nau n kaja taw na mung rai na re..
OK tsun na gaw n du wa sai, dai na gaw X-dock ngu ai software na lam re, Shi hpe gaw Manager hku na lang ai software ni hpe desktop kaw ayai aya n tawn mayu ai ni matu hte sumla na hku tsawm tsawm di shakya da mayu ai ni matu rai na re. Ngai na n dai lapran windows 64bits de upgrade di kau na ya yang computer kaw software ni bai n hkum taw sai hku re.
Gara kaw na sa download la na?
Gara hku Lang Na?1.install di la na
2.Software Setting kaw sa na Starup withwindow select di da
3.Position lata la (right or left or buttom)
4.Sotware direction kaw sa na .exe file hpe Garawt Bang la
N sang lang jan Video file yu la ga !!
Labels: Software Lam
Subscribe to: Post Comments (Atom)


text:
KIA Masat (3) Dap Ba, Masat (27) Dap Dung ginra, U Lang Pa Ginwang Daw, Je Sawn mare lup wa kawng hku shamu shamawt lung wa ai Myen Hpyen Dap Tatma (77) kata na hpyen hpung ni gaw February (9) ya shani Je Sawn Hkauna Pa kaw bungli galaw nga ai salang Maung Sam hpe rim woi mat nna gumra (20) daram hte matut shamu shamawt hkawm mat ai re, lai wa sai shata kaw nna KIA Masat (27) Dap Dung ginra de Myen hpyen hpung ni laja lana htu shadut htim gasat shang wa ai majaw Mung mare masha ni yi sun, hkau na galaw lu galaw sha yak hkak nga ai aten bungli galaw sa ai Mung mare masha ni hpe mung ya na zawn Myen hpyen hpung ni mara kata rim woi mat ai lam lang hte lang nga lai wa sai re hpe chye lu ai.
KIA Masat (4) Dap Ba hte Masat (6) Dap Ba ginra ni hta majan matut manoi naw byin nga ai majaw Mung shawa ni myu mare kaba shing nrai Myo mare kaba hte tsan ai ni gaw Nam kata hkan hprawng koi yen nga ra ai re, lai wa sai February (9) ya shani hta mung Nawng Nga mare makau kaw TNLA hpyen hpung ni hte Myen hpyen Dap ni gasat gala majanĀ byin ai majaw Nawng Nga mare, Hpa Hping mare, Sai Hkau mare, Ta Hkai mare grup yin na Mung shawa hting gaw (162), marai (843) gaw Nam Hpak Ka mare hte Mung Yu Mare ni de hpyen koi yen nga ai lam buga masha ni shana wa ai.


text:
时间:2017-09-25 10:41:03 来源:德宏团结报
Nmut ta du wa jang go, gahtet ai ko nna lagyi ai de jau mat wa sai re nga yang, masha hkum hkrang gashung hkrum wa chye ai hte maren, shat kan mung chye gashung hkrum wa ai majo, shat kan ana ok wa chye nga ai. Lama dai shaloi shat kan shalum ya ai bo sha hpa ni tam sha kau yang go, shat kan hpe lakon shalum la lu sai. Haerpyin tsi mawan dakkasu jong tsi rung lu sha dat n-gun gok na tsi sara wun Kyin Yi go“Shat kan shalum ai ahkyak rai mali”shachyan dan nga ai, chyam yu yang mai ai.
Kahkum si—Shat kan shanum ya ai. Kahkum si hta go namsi gyau lo lo rong ai majo, shat kan hta hpa n gasheng hkra na hku makop ton ya sai. Manap shat shatai na hpa malum ai shaloi kahkum si loi bang, shing nrai shana na shat da hta kahkum si hte funsi simai shadu sha yang mung aloi sha rai nga ai.
Hulobu hkranghkyi—Shat kan hkumpai hpe ana htang n-gun jat ya ai. Hulobu hkranghkyi go sau ko byo wa chye ai bo sha hpa rai nna, shan hte shadu sha yang hkrak dik sai, shing rai jang shat kan shalum ai akyu rong ai hta n-ga, shan a manam pyo bat marop la sai re nga yang, sha yang grau mu nga ai.
Hkrangkai—Shat kan sapsanap shachying ya ai. Hkrangkai go shat kan hpye shabung wa na hpe htang manga, shatkan sapsanap shaprut shatut makop maga ya re hta n-ga, shat kan gata na sainu ni hpe mung no shamu shamot wa shangun re majo, ana lu shadang shagrit shanyem kau ya lu sai. Simai ndai go shat kan shalum ai bo re hte maren, shat kan bung hpye ana lu masha hte sha tkan hte pu matut shara hpye bung ana lu masha ni hpe shachyan ya ai re, ntsin shup lu, sha-la ko gahtok sha rai tim mai ai. Nai sam—Shat kan hkumpai shalum ai. Naisam hpe go hpa malum sha tim mai, gabo sha, ju sha rai tim mai ai. Raitim saidui ana lu masha ni go hkum sha ngu mayu ai. (Sok gale ai Maji Htu Lung)


text: Wunpawng Mungdan Shanglawt Asuya hte myen tai hpyen ni a lapran byin ai dinghku majan hta KIA myu tsaw dap ni kawn myen hpyen maga na hpyen la law law wa jahkrung lu rim la ai hta na asak n hpring ai myen hpyen la ni law law mung lawm wa sai lam shiga na chye lu ai. KIA kawn n dai zawn majan pa hta lu rim la lai wa sai myen hpyen la ni hpe a tsawm a kawm sha yu lakawn da lai wa sai lam, lu rim da ai myen hpyen la ni hpe nta wa na a hkang jaw ai rai tim myen hpyen la ni kawn nta de bai n htang wa yang myen asuya kawn bai rim la nna zingri na hpe hkrit tsang ai majaw n wa gwi ai lam shiga na chye lu ai. N dai zawn lu rim la ai hta n kau gaw aask (17) sha re ni mung lawm ai lam na chye lu ai. N dai lu rim la ai myen hpyen la ni hpe lai wa sai bat hta (88) jawng ma dingsa ni Laiza ginjaw ginra de du sa wa ai shaloi KIO asuya kawn hkrum shaga na a hkang jaw lai wa sai lam hpe mung matut na chye lu ai.


text:
Makau grup yin majan sama mawng nga ai kata kaw nna myu a shawng lam masing hpe teng man ai hte masing jaw jaw mung masa, hpyen masa majan je shingla matse labye hpyen sawa hpe gara hku shamyit gasat agrawp na, n'gun dating hpaji kaba daw nna, hkrang numshaw woi shaw shakut, myu a sari myu asak hpe makawp maga man tsan ya nga ai hpe hkungga jaw ai, shagrau ai, kam hpa ai, awm dawm shanglawt woi lu na re ngu, myidi shim kam hpa nga ga ai.
Mung masa, Myu masa myit ung ang ai lam, myit shanut ai lam, n byin u ga, myit marai n'gun shayawm ai lam, myu sari machyi ai lam n'byin u ga, myit makru daw shangun lam n'byin u ga, Media nkau mi hte san htai ai lam hta gwi gwi ja ja sang lang yang kaja na re, gasi ga ngau hpe atsam kaba li li lang yang kaja ai. Myen hpe galoi asum jaw ai lam nmu nbyin u ga, myu a ntsa hkra machyi ai, majan hta machyi chye wa na hpe tau koi ga. Nut na, gap na sat na sha ten hpring n'dau na ten she rai na re. Langai sha ngam tim galoi mung atsam htum gasat na, myit atsam marai shatsaw ai myit shaja ai kri dung ai, magrau grang ai n sen kaba dat na ten she rai sai. Tara n'lang, Teng man ai lam kachyi myit pyi n'nga ai ni hpe hpa rai shayawm ya na, n'tara ai ni pyi n'teng n'man gasat nga yang annau ni hpa rai matsan dum na ta?
Hpyen masa myit masa galoi n'mai shayawm sai, n'tara n'teng man chyasam, lam n'tsa na hpawdam hpe hpa a'gam shara n'nga ai, madu Myu sha ni singgu krin byin nga ai, sat hkrum zingri hkrum, majan gasat nga ai, sai hka lwi nga ai, NuWa Jinghpaw ni nam maling kata kaw duhka n'hkun de hkindit matsut htawng bang hkrum nga ai hpe ja ja li li myit dum nna, gasi gangau ja ja li li jaw jaw masa hte bai n'htang gasat ra ai. N'bung sinat hte bai gap sat ra ai.
Jahtum du gasat shamyit ra ai, mungkan de san htai galaw nna nbung sinat kaba hte lu gasat ai gaw ahkaw ahkang kaba dik ai, padang dip na n'gup ga re, annau ni hpe n'tara dik ai sat shamyit nga ai hpe tsun shalawm ra ai, shingja laknak n'bungli ni hte gap ai, ma ni numma ni hpe roi ai lam matep tsun ra ai. Dai gaw annau ni ahkaw ahkang kaba dik ai majan dang ai lam re. Dai zawn re ahkaw ahkang kaba hpe kaja dik ai hku akyu jashawn la ra ai. Majan byin ai hpe dum nna ndai ni hpe majan sinat pala kaba langai hku jai lang yang masam sa dik na re. Laknak hte gasat ai sha majan nre hpe hpu shawng hpuba ni grau chye na re. Ya ten annau ni matu kaba dik ai laknak kaba ahkaw ahkang kaba gaw shiga dap ni media ni hte san htai galaw lu ai gaw majan dang na n'gun kaba re majaw ahkaw ahkang n'dai hpe ja ja akyu jashawn la ga ngu, nchye ai hpe sharai magaw ai hpe Tara mahkret hte shading la ga ngu kam hpa kaba hte num htet dat n'ngai law.
Myit hkalut ai, myit shayawn ai lam n'byin u ga. Lam shawng ya rit. Ma ni lam n'yit u ga. Shiga media dap hpe gasat ga. Nbungli sinat hte padang majan num shawn shaw ga. Ma, Wa hpe mada yu nga ai, Wa a lahpum hta chyit chyit noi nna n'gun la nga n'ngai, Ma, Wa hpe Kam Hpa myit mada nga n'ngai yaw.
Wa a lagaw hkang n'tsa jaw jaw hkan nang nga n'ngai yaw. WA .!.
Baren Numraw


text:
Hpet sit Japan Prat
Lagaw dap hte gasat ai hta mungkan e kaja htum ngu nna mungkan mung dan ni e shakawn hkrum ai Ingalik dap ni gaw, zaibru jang e kagat shakyang tawn ai gumra hpe kaga lamu ga e shaman tawn ai gumra ni asum jaw ra ai zawn, 1941 ning hta hpet-sit Japan dap ni hte hkrum ai shaloi yu ntsawm hkra sum mat nna shata mali manga laman Myen mung hpe tat kau da nhtawm hprang mat ra ma ai. Dai zawn Ingalik dap ni hpe Myen mung kaw na gawt shapraw kau lu ai majaw mungkan e myi tu myi hkyeng hte yu mau nga ai Japan Nipon dap kaba ni hpe Jinghpaw Wunpawng mungdaw kata de du shang wa ai shaloi, shanhte a majan hta share shagan gumrawng ai kawng hpe daw kau ya lu ai gaw Jinghpaw Wunpawng (Ranger) dap ni hpe nhtang gasat na matu kaning nchye di mat ai. Jahtum e (Allies, Mahamate) dap ni, Myen mung rawt malan dap hte Jinghpaw Wunpawn (Ranger) dap ni a dam hpe n-hkam lu nna htingnut hprawng mat wa ai Japan hpyen dap ni gaw Kachin ngu ai hpe kade daram hkrit a ni? nga yang Myen ga hku chyahkrau hpe (Hkachin) nga ai nsen hpe na yang pyi hkrit ai kaw du mat ma ai da.
Sam mungdaw hku lai di nna Yudia mung de hprawng mat wa ai Japan hpyenla ni gaw mare du shagu “hka-chin nnga i?, hka-chin grai n kaja ai, hka-chin grai n kaja ai, hka-chin pung pung di jang Nipon master law law si sai” nga nna grai ahkyak shatai let san chye ma ai da. Hka-chin n nga ai ngu jang she myit amu sha dap jung nna yup ma ai. Nkau mi gaw Kachin hpe tsun ai nchye nna Japan hpyenla ni “Hka-chin nnga i? nga nna san jang, “nga ai, wo gaw” ngu nna hpun ntsa na chyahkrau tsip hpe madun dat ma ai. Dai shaloi Japan hpyenla ni gaw hpun ntsa de sanat shada nna gap na hkyen ai ni gaw hkyen, hprawng na hkyen ai ni gaw hkyen rai ma ai nga nna tsun shajang ma ai.
Lahkawng ning laman Japan hpyen dap ni gaw Myitkyina mare hte Manmaw mare ni hta dap ni ngang kang kang jungda ai hta lai nna Jinghpaw Wunpawng bum ga de nlung gwi ma ai. Kalang marang lung yang mung hpyenla law law mat nna shabai wa ma ai. Ndai gaw hpet-sit Japan prat e Jinghpaw Wunpawng amyu sha ni hku nna hpet-sit ni hpe gumlang gasat ai lam hpe kadun sha mi hpaw tsun dan ai re.
Shanglawt ai prat hta nsam hkum gumlau ni hpe gasat ai hta Jinghpaw Wunpawng amyu sha ni gara hku shakut shaja ai lam
Shanglawt lu ai hpang laning mi daram 1949 ning kaw nna munghpawm Myen mungdan hta asuya hpe laknak lang nna gumlau ai lam ni langai hpang langai n myit mada ai paw pru wa ai. Kunmyunit dawnghkawn ahkyeng, Kunmyunit dawnghkawn ahpraw, KNDO, MNDO, Mujahid nga nna rawt gumlau ai hpung ni law la ai majaw jahtum e nsam hkum ai gumlau ni ngu nna shingteng amying jaw ra ai kaw du hkra re. Dai aten hta munghpawm Myen mungdan a gam maka gaw jahpawt manap jau jau e nai lap ntsa e mara nga ai numri zawn, zai bru jang e hkrai shingtai sha tu nga nna ja la ai nbung laru dam hpe hkam sha nga ai hpun kaji zawn, hkrat hkyen hkrat hkyen, kadang hkyen kadang hkyen, rai nna makran hte kkrung byin lai wa sai Asuya e atsawm sha up hkang lu ai shara ngu na gaw Yang Gung mare daram sha ngam mat ai majaw Yang Gung asuya nga nna pyi shamying ai hkrum lai wa sai.
Ndai zawn jam jau hkrum nga ai aten hta "myit htum a jum ju" nga ai hte maren Jinghpaw Mungdaw Wunji Sama Duwa Sinwa Nawng hpe Makawp Maga Wunji Dap hpe jum shangun nna, Myitkyina, Manmaw, Myamyo mare ni hta dap jung nga ai Jinghpaw Wunpawng dap ni hpe nbungli hte htaw nhkrang la nna Yang Gung mare daju hpe makawp maga shangun ai sha n-ga, lamu ga man mali de hpyen man hpaw nna mung gumlau ni hpe gasat shangun ra ai. Shing rai asuya ahkang aya hte uphkang ai lam gawng ngwi gawng ngwi sha dam lada wa ai. Munghpawm hpyen dap hta Jinghpaw Wunpawng hpyen du hpyen ma law law wa, ngam ai mungchying kahpu kanau hpyen la ni hte lata gindun nna gumlau ni hpe gasat kau lu ai majaw munghpawm Myen mungdan a shanglawt gaw nsum mat ai sha ngang grin nga ai re. Munghpawm mungdan a matu kangka sadi dung let gasat lai wa sai hpyen dap hta mungdaw ni kaw na rai yang Jinghpaw Wunpawng dap,Hkang dap, Kayah dap, Gurkha dap ni gaw dan dawng htum rai nga ai. Dai lam hpe kadai mung n ning dang lu ai. Hpraw tu maisau pa hta tsi chyang hte ka da ai labau laika ni mat wa ti mung hpara tara hte kaja ai nat sagya ni hpe hkungga la ra ai munghpawm mungdan masha ni a myit salum hta mat lu na nrai. Ndai sadi dung ai Jinghpaw Wunpawng, Hkang, Kayah, Gurkha hpyen la ni a asai gaw munghpawm mungdan shara magup hta hkaw hkrat nna ashan gaw shara magup hta lup tawn nga ai. Asak hkrung nga yang sadi dung ai ni gaw katsan ga kaw nna mung sadi dung nga na hpe kam shut shara nnga ai.
Nlaw ai Jinghpaw Wunpawng munghpawm mungdan masha ni hku nna tinang hkum hpe shagrau nna tsun na malai, mungdan a chyawm tari rai nga ai (wunji juk) a mung shawa hpe shana shabra ai mungga hpe sakse madun yang grau htap htuk nga ai. 1949 ning kaw nna 1953 ning du hkra (wunji juk) a munghpawm masat nhtoi mungga ni, (Ah-za-ni) masat nhtoi mungga ni hta bai nhtang yu dat yang lawu na hte maren lawm na rai nga ai:
“Munghpawm mungdan n-gam de di hkrat na lahkawng pren sha ra ai aten hta mungdaw ni gaw sadi dung let nden marai hte da hpran madi shadaw da ai majaw lawt wa lu ai“ nga ai ga ni lawm nna, Jinghpaw mungdaw de du ai shaloi tsun ai mungga ni hte mung dan gumsan hte (wunji juk) wa Jinghpaw mungdaw masat nhtoi ni de shagun ai mungga ni hta “grau nna gaw, mung hpawm hpyen dap hta shang lawm nga ai Jinghpaw Wunpawng dap na Jinghpaw Wunpawng hpyen la ni gaw munghpawm mungdan hpe hkye hkrang la ai masha ni hku nna munghpawm mungdan mung shawa a malai chyeju dum nngai” nga nna ka shagun jaw ma ai. Ndai ga ni gaw teng man ai ga ni rai nga ai.
Ndai gaw munghpawm mungdan ngang grin na matu tawn da ai Jinghpaw Wunpawng amyu sha ni a kang ka sadi dung ai lam hpe nchyan shaw madun dan ai daram sha rai nga ai.
Shanglawt lu na matu Jinghpaw Wunpawng amyu sha ni
gara hku shang lawm wa ai lam.
Jinghpaw Wunpawng amyu sha ni gaw moi shawng shawng kaw nna gara masha amyu e uphkang ai hpe mung n hkam sha yu ai, langai hte langai gyit hkang ahkum shingdang da ai lam n nga ai sha, shanglawt ai Dimokresi hta npawt nhpang gaw da nna n dut n dang wanglu wanglang nga pra hkrat wa ai masha amyu langai mi rai nga ai. Lam mi hku nga yang Dimokresi buga kaji law law gumhpawn da ai nga ginra tai lai wa sai. Dai zawn n dut n dang nga pra hkrat wa ai masha amyu langai gaw laknak n-gun n bung ai majaw Ingalik ni a npu de du mat wa ai rai nna kaning rai myit pyaw lu na a ni? Tut e shang lawt mayu ma ai. Shanglawt lu na matu tut e lam tam nga na sha re. Ingalik masha ni gaw uphkang ai lam hpe atsawm dang ai ni rai nna zai ladat hta kadai hte mung n bung hkra kung hpan ai amyu ni rai ma ai. Abawk hkalau ai lam hta grai dan di lu ai masha ni rai ma ai.. Kade wa mi zai ladat kaja nna abawk hkalau raitim Jinghpaw Wunpawng amyu sha ni gaw lahta e tsun sai hte maren kaning nchyum re ai aten hta hkam sha timung, shanglawt lu na ahkyak hpa wang pru wa shaloi myit mang langai sha hte shanglawt la na matu dawdan ma ai.
Shawng nnan lang na Panglung zuphpawng, lahkawng lang na zup hpawng hte Panglung ga sadi laika, Maymyo (enquiry commission) san sagawn komishin hta jep hkam tawn ai lam ni gaw nmai mat ai sakse ni rai nga ai.
Myen mung madung hta mung masa hpung ni, mung masa ningbaw ni Ingalik lakhtak, Japan lakhtak hta law law paw pru yu sai raitim, n law ai amyu masha ni, bum ga masha ni a lam hpe myit lawm ai ni n nga ai daram taw nga ai kaw hpet-sit Japan hpe gumlan na matu hpaw nhtan dat Hp.S.P.L.hpung kaba gaw nlaw ai masha ni bum ga masha ni hpe mung hkan kahkyin la nna myit hkrum ai lam hpe lu la ma ai.
Hp.S.P.L.hpung ginjaw ningbaw Bojuk Aung San gaw, Hkang, Jinghpaw Wunpawng, Kayah, Kayin, Sam zawn re ai bum ga masha ni kaw sa nna myit hkrum lam hpe lu hkra galaw ai. Bojuk Aung San gaw kung let ai hpaji rawng wa langai mi rai nga ai hte maren, mungchying sha ni a myit hkrum mang rum ai lam gaw munghpawm Myen mung dan a matu ahkyak dik ai ngu nna mu mada ai majaw nlu n mai shakut shaja gaw gap wu ai. Bojuk Aung San gaw 1946 ning November shata hta Myitkyina de du nna Jinghpaw Wunpawng myit su ni hte Jinghpaw Wunpawng mung shawa hte hkrum nna Jinghpaw Wunpawng mung shawa a myit hkrum lam hpe lu la hkra galaw wu ai. Shi a awng dang ai lam hta laknak kaba ni gaw ndai hku rai nga ai:
1. Hpunau Jinghpaw Wunpawng amyu sha ni e, anhte gaw kahpu kanau ni rai nga ga ai. Moi chyaloi e Tibet mung, Mongolia mung kaw nna yu hkrat wa ai shaloi, kanu langai kawa langai kaw na shangai wa ai kahpu kanau ni rai ga ai.Nanhte a hkum hkrang, nanhte a asai nsam hte anhte a hkum hkrang asai nsam ni mung ginhka nlu hkra bung la nga ai. Myen langai mi gaw Jinghpaw bunghkaw hkaw nna Jinghpaw zawn bu hpun dat ai shaloi Jinghpaw byin mat ai. Jinghpaw langai mi gaw Myen hku bu hpun nna Myen bunghkaw hkaw kau dat ai shaloi Myen tai mat ai, ginhka nlu ai. Tsun shaga nga ai ga ni shai shajang ai lam gaw uhpung langai hte langai hka nna nga pra ai na wa ai shaloi tinang hte ni ai ni tsun shaga ai hku hkan shaga mat wa ai majaw shai wa ai sha re. Ahkyak wa jang tinang a sai gaw sai re nga ai hte maren, dai ni shang lawt lu na grai ahkyak ai majaw anhte kahpu kanau majaw mi myit hkrum na ahkyak wa sai re.
2. Nanhte Jinghpaw Wunpawng ni hte anhte Myen ni a lapran e mung maden Ingalik ni sai ginhka da nna, Myen nkaja ai, Myen hte pawng yang nanhte nlaw ai masha ni hpe Myen ni dip na ra ai, gyit hkang ahkum shingdang na ra ai, Myen gaw grai myit magaw ai, nga ai ni mung shingdup ai lam sha re, kam ai baw nre. Lama Jinghpaw Wunpawng bum ga e bungli ang ai Myen du ni Jinghpaw Wunpawng masha ni hpe roi rip ai lam, dang sha ai lam ni nga yeng mung malap kau mu. Dai ni gaw moi na Myen ni, mung maden ni a mayam ni sha rai ma ai. Ya na Myen gaw Myen nnan, 1946 ning na Myen rai sai. Dai majaw shada kam ai myit hte jawm pawng ga. Nanhte nlaw ai masha ni hku nna law ai Myen ni nlaw ai Jinghpaw Wunpawng ni hpe dip na ra ai ngu nkam ai myit, ntsen ai myit nga ai hpe hkoi mat na matu, galu kaba ai amyu gaw kaji kadun ai masha amyu hpe dang sha nlu na hku n law ai masha ni a ahkaw ahkang ni hpe upadi galaw nna Paliman e masat shagrin da ya na. Ngai si mat wa tim upadi gaw nsi lu ai majaw hpa mung hkrit shara nnga ai.
3. Ya na zawn shanglawt nlu ai aten hta nanhte bum masha ni hte anhte gaw hpaji lam galu kaba lam, sut masa lam ni hta madang nachying gang la nga ai. Shanglawt lu wa ai shaloi ahkaw ahkang maren rap rap ra ra hkam sha lu na re. Myen lap mi lu yang Jinghpaw lap mi, Sam lap mi, Hkang lap mi lu na. Ahkaw ahkang maren rap ra ai hku lu na matu shanglawt lu ra ai.
4. Jinghpaw Wunpawng amyu masha ni hku nna shanglawt lu nna Ingalik ni wa mat jang Ingalik ni a shara hta Myen shang galai nhtawm Myen ni up sha na rai ai ngu ai ntsen ai myit rawng na re. Dai mung dai hku nbyin hkra galaw ya na. Nanhte Jinghpaw Wunpawng mung shawa e ra ai nanhte amyu hta na lata la nhtawm, tinang amyu hte tinang up hkang nna tinang a gam maka tinang hpajang lu ai ahkaw ahkang lu ra ai. Mungdaw ni masat ya na. Dai majaw nanhte hku nna nkam ntsen ai lam hkum nga mu. Kam kam sham sham hte anhte hte pawng nna shanglawt la ga.
Lahta na Bojuk Aung San a ga ni gaw Jinghpaw Wunpawng mung shawa a baw nu, myit masin salum hta hpri maina dawk bang ai zawn shang mat wa nna, Bojuk a ga ni gaw jet ai tsaw ra shawang myit hte tsun ai re majaw Jinghpaw Wunpawng mung shawa gaw Bojuk a ntsa e kam ai myit kam hpa ai myit ja wa ai. Shi a ga hpe hkap la nna Myen hte pawng nhtawm shanglawt ban dung hpe lu la na matu tsa lam tup daw dan let Bojuk hpe ga sadi jaw dat ma ai. Jinghpaw Wunpawng mung shawa hku nna Bojuk ntsa e kahpu ba majing zawn kam hpa kam sham let shanglawt ban dung de rawt sa ma ai. Bojuk hku nna mung Jinghpaw Wunpawng mung shawa a ntsa kade myit dik, kade kam ai ngu ai hpe Myitkyina, Manhkring mare e Jinghpaw amyu shayi ni hte Bojuk arau dem tawn ai (dat pung) sumla gaw sakse hkam nga ai. Awa dawng hkra mani na yak la ai Bojuk gaw grai ra sharawng ai arawn alai hte mani dan lai wa sai.
Bojuk gaw jaw da ai ga sadi ni hpe nhprai ai galaw ya kau da ai. Mungdaw ni hte nlaw ai masha amyu ni a ahkaw ahkang ni hpe upadi hte masat tawn da ya ai. Madu uphkang ai lam ni, awmdawm ahkang aya ni hpe masat tawn da ya ai. Rai ti mung, shanglawt garai nlu yang mung hpawm mungdan ting a matu nmyit mada ai numdaw numdan kaba byin pru wa ai. Dai gaw anhte a shang lawt kawa, amyu hte mungdan a ningbaw kaba ni hpe nhkru nshawp ai masha lachyawk mi e mayun maw mawn sat nna Bojuk hkrat sum mat ai. Dai ahkying hta mung madung na mung shawa yawn hkyen ai zawn Jinghpaw Wunpawng mung shawa mung myi prwi hkrat ai. Mung dan ting ri wan hkru ai zawn kraw wan hkru ai. Myit kahtet dukhka hkrum ai. Mung shawa law law hta shanglawt gaw lu sana kun?, Mung maden Ingalik ni a ahkang aya mahtang grin sana kun? nga nna myit ru shajang ma ai.
Rai ti mung, Hp.S.P.L.hpung ginjaw kaba a, du langai hkrat yang du langai bai lung, ngu ai lai masa hte maren laika sara Thakin Nu hpe Bojuk Aung San a shara hta Hp.S.P.L.hpung ginjaw ningbaw hte (wunji juk) lata shalun ma ai. Hp.S.P.L.hpung kaba a galaw gun hpai, daw dan ai lam ni gaw nshut na re ngu ai kam kaba hte Jinghpaw Wunpawng amyu sha ni mung Bojuk ntsa e kam hpa kam sham ai made Thakin Nu ntsa e ap nawng nna Hp.S.P.L. a hpang e ding yang hkan nang ai. Bojuk Aung San mungdan de ga sadi jaw da ai, laning mi laman shanglawt jaw na, nga ai ga sadi hte maren 1948 ning January shata praw 4 ya shani shanglawt lu ai.
Shanglawt gaw lu sai, mung shawa a akyu galaw na Paliman Rapdaw 2 mung paw pru sai, amyu sha asuya hku nna mung madung asuya hte mungdaw asuya ni nga nna mung paw pru sai. Thakin Nu ningbaw ai Hp.S.P.L.asuya a lit gaw ngut mat sa ni?, garai nngut ai. Mungdan hpe simsa hkra awng dang ai hku uphkang ra nga ai. Galu kaba rawt jat wa hkra hpajang ra nga ai. Shanglawt garai nlu yang nga chyalu upadi dingsa ni, shanglawt a matu ka lajang tawn ai gaw da ai tara upadi ni gaw shanglawt lu ai hpang ta tut hkansa galaw ai shaloi mung shawa a matu htap htuk n htuk, akyu nga n nga, atsawm sha jep sagawn yu ra ai. Jep sagawn nna n htap htuk ai akyu nnga ai upadi ni hpe gram lajang nna akyu nga hkra galaw ra ai. Htap htuk nna akyu nga ai upadi ni hpe matut nna asung jashawn ra ai. Mungdaw langai hte langai, nlaw ai masha amyu langai hte langai, myit dik n dik, machyi ai lam nga nnga, tut e yu nna gram lajang ya ra ai aten shagu, gram lajang ya lu ra ai. Karum ra ai aten shagu karum ya ra ai. Hpa majaw nga yang ahkang aya hkum hkum tsup tsup lu ai amyu sha asuya byin wa sai majaw mung shawa yawng a akyu hpe tut e yu ra ai.
Rai ti mung, Hp.S.P.L. hpung kaba gaw n law ai masha amyu ni, mungdaw ni hpe akyu n jaw nna gram lajang na ra ai upadi ni hpe hpa n sawn ai tawn da ai. Nlaw ai amyu sha ni, bum masha ni hta machyi wa ai lam ni hpe hpa nnawn ya ai. Tsun shaga wa jang mung shan hte a n-gun grai kaba nga ai majaw kadai hpe mung hpa nnawn ai. Nlaw ai amyu sha ni, mung daw ni gaw myit ndik ai lam law htam nga timung, (wunji juk) hpe tsun yu nna hpa laklai ai lam nnga ai jahtum e munghpawm mungdan ngang grin na lam hpe shawng de tawn nhtawm kasu kabrawng ai lam n galaw ai sha zim nga ai.
Thakin Nu ningbaw ai Hp.S.P.L. hpung kaba gaw tinang Hp.S.P.L.hpung masha ni hta machyi ai lam pru wa ai shaloi, tsun shaga wa ai shaloi gaw, upadi langai mi hpe shi lang n-ga bai kahtap bai kahtap di nna Pali man zuphpawng hpawng shagu gram na hpa lit n li dum ma ai. Lam magup gaw Hp.S.P.L. hpung kata e bawng ban dawdan ngut chyalu ni hkrai re majaw wunji hpung hta rai rai, Paliman e rai rai tang ai shaloi, Hp.S.P.L. hpe madi shadaw nga ai n law ai amyu sha ni gaw wunji mi rai rai, amat mi rai rai myit hkrum lawm ra nga ai. Mungdaw ni, n law ai amyu sha ni a ahkyak lam ni hta hpa n sawn ai daram shanhte a ahkyak lam ni hta rai jang gaw kahprup katup rai nna alu chye, abawk chye, saw chye ma ai. Ndai zawn re manghkang shagu hta hpung a ningbaw galaw ai, asuya a (wunji juk) galaw ai wa lit nga htum rai nga ai.
Thakin Nu gaw ga shaga ai lam hta grai ram ai. Myiman grai chye shatsawm ai. Grai tsaw ra na zawn re ai wa re. Kaga wa na myit n dik ai lam ni hpe myiman sumsai hte shingma masawp ya, dang kang ahpuk ya di nna shazim kau ya lu ai atsam marai rawng la ai. Thakin Nu hte bungli galaw ai lam hta ahkying she htum mat nna manghkang ni a mabyin lam majing hpe nhtai kau lu rai tim shi ra ai hku byin hkra gaw hpa jang lu ai atsam nga nga ai.


text:
SHARE SHAGAN SUMHKA BRANG JA (MU SHABRANG)
Labels: Labau
14 comments:
- Anonymous said...
-
myen ni hkalem ai ai hpa na gadawng mat ai kun gaw. anhte jinghpaw ni wa ya du hkra myen hpe hpa na kam sham bu ma ai kun le. myen ngu ai ni gaw tsa dan she re. tsa dan hpe kam yang gaw yawm wa, hten wa ai baw re le. raitim mu shabrang wa sat kau ai myen 200 jan rai sai nga nna, grai arawng la ai lo. shi ap nawng ai lam hpe KK shaman ya u ga. ngam nga ai nta masha ni hpe mung KK shaman ya u ga.
- August 10, 2012 at 3:06 PM
- Anonymous said...
-
MAGRAU GRANG AI MYUTSAW MUNGTSAW SHARE SHAGAN SUMHKA BRANG JA AQ dum nta masha ni hpe myit ngunjaw nna ra rawng ai lam hta jawm madi shadaw garum la ya jang grai htaphtup na re ai ngu mu mada ai..
- August 10, 2012 at 3:08 PM
- Anonymous said...
-
Myen sat ai pyi nrai re nga ai le,madu jan sat ai she rai re nga ai le... sen matsat hte madu wa hpe sat kau re nga ai le. ngai gaw dai hku chye na ai le... ndai laika ngau hpe hti yang...
- August 10, 2012 at 5:52 PM
- Larin said...
-
atsawm n-chye na ai...."Lai wa sai 2012 May shata praw (1) ya jahpawt (8:00am) hta, Myen ni gaw madu jan hpe ja gumhpraw hte hkalem la nna, Gumhpraw sen (8) mung gun, sinat M-20 lahkawng mung matep lang rai, Cycle hte kasha (1) mi hpe htaw nna ......" nga ai, dai gumhpraw madu jan kawn madu wa hpe jaw ai i? myen ni dai gumhpraw gun na lung wa ai i? clear n-byin ai.....
- August 10, 2012 at 6:10 PM
- Anonymous said...
-
Nawng Tau Yang Lu hpyen yen dabang kaw nga nga ai gaw nga.. madu jan hkan ni si ai kun hkrung ai kun nchye ai gaw nga.. nchye na nga ai le.. ndai laika ngau gaw..????
- August 10, 2012 at 6:58 PM
- sammung ramma said...
-
gumhpraw pyi la ngut sai me nchye ai gaw madan jan sat mung kau mu madu la a matu sha shut ai re myu ting a matu shut mat ai re sat kau....mat ten
- August 10, 2012 at 7:31 PM
- Jatawng Naw said...
-
Sumhka Brang hpe hkungga jaw sha grau ai law. N dai hpu shawng wa zawn rai magrau grang ai Hpyen du/la ni 1000 ram sha pi nga yang gaw ... An hte Pawng yawng myu ni hpawt ni nan shanglawt lu sa na re..Ndai hpyen ningtawn slg wa a lam hpe yu yang Tai hpyen ninghkap majan hte dinghku a lit hpe kapyawn gun hpai ra ai majaw hkrat sum mat ai hpe lahpawt dik rai nga ai law. . Ma grau grang ai hpu nau ni a dinghku masha ni hpe bau rem makawp maga ya na matu mung anhte KIO/A ni hte Pawngyawng myu sha ni yawng hta grai lit nga ga ai law.
Karai Kasang Wa hpyen du/ hpyen ma yawng hte Mungshawa hpyen hpung ni ntsa tut bau sin makawp maga u ga law.
- August 10, 2012 at 8:51 PM
- nawsan said...
-
Mu-Shabrang Sumhka Brangja hpe hkung ga jaw dat n ngai!!!!!!!!!
- August 10, 2012 at 9:35 PM
- Anonymous said...
-
Ngai hti yang story nau nchye na ai,jinghpaw laika hpe atsawm nchye hti na wa re kun? ka dan ai wa a Ga si nhti-nhtang re majaw kun gaw nchye sai.Grai shagrau ging ai share shagan she re nga ai law
- August 10, 2012 at 11:54 PM
- Anonymous said...
-
Grai nchye na hkra ka da ai le.
- August 11, 2012 at 11:39 AM
- Machyu Bum said...
-
jinghpaw kasa e nang tsun mayu ai lam asan nga nchye na ga ai...Mungkan tingna WP myu sha ni hti ai re majaw, ya na zawn nga shiga hpe asan sha rai ka lu yang grai n gun lu na re.....
- August 11, 2012 at 3:36 PM
- lamunglubu said...
-
Shiga yawng hpe chye na hkra mabyin hpe kalang bai ka mara ya rit, chyeju hte.
- August 11, 2012 at 8:07 PM
- lu lu said...
-
Tsaw ra ai share shagan ni e, bungli kaba galaw ai ngau ai hta awng dang wa lu na matu gaw akyu ja ja gari hpyi ra ai re, tinang baw tawn yup hpang wa ai hten hta, rup rawt wa ai hte rau, hkawm sa wa shana rai jang lagaw lahkam htawt hpang wa ai hte rau rai galoi mung hpan da ai madu hpe kamhpa ai myit mahkra hte shi hpang de ap ya let akyu hpyi let hkawm sa shamu shamaw ra ga ai re lani mi hta kalang mi sha hpyi ai mung nlaw ai galaw sa wa ai amu magam lam shagu hta K.K hpe myit dum ai rai yang lam shagu hta awng dang wa na re. akyu hpyi shaja let sha hkawm sa shamu shamawt nga ga.
- August 12, 2012 at 10:07 PM
- Anonymous said...
-
Anhte a mung hta myen gumhpraw sen matsat pyi nnga mat sai kun?
- October 27, 2012 at 10:32 PM


text:
Tuesday, May 18, 2010
Ramya Rai Hot Stills
Tags:ramya rai,malayalam actress ramya rai, tamil actress ramya rai,actress ramya rai,film actress ramya rai,ramya rai hot,ramya rai pics,ramya rai images,ramya rai wallpapers,ramya rai hot stills,ramya rai sexy photos,ramya rai unseen photos,ramya rai rare photos,ramya rai dance stills,ramya rai hot videos,ramya rai wet,ramya rai bikini stills,ramya rai hot kiss scene,ramya rai beach stills,ramya rai profile,ramya rai biography,ramya rai movies,ramya rai family,ramya rai birthday,ramya rai address,ramya rai event photo gallery,ramya rai reallife photos,ramya rai latest photos,ramya rai new stills,ramya rai sexy,sexy ramya rai,ramya rai item dance,ramya rai online,ramya rai blog,ramya rai blogspot,ramya rai new movies,ramya rai upcoming movies,ramya rai new project,ramya rai marriage,ramya rai birthday,ramya rai phone,ramya rai with actors,ramya rai topless photos,ramya rai saree stills,ramya rai navel show,Hot acrtress ramya rai
Subscribe to: Post Comments (Atom)


text:
Yawng chye grai an, Kahtet majan;
N dum shami, Katsi m’jan ni;
Ka-ni nanghpam, Ana shachyam;
Matsat shabat, Ndai aprat;
Si htum ma wa, Wunpawng masha.
Ma ni lusha, Grai sadi ra;
Sutmasa laba, Miwa ka-up nga;
Matsan gatlawk, Wunpawng hpe dawk;
Gyaw m’nga-hkoi mi, Grai lu mari;
Namchyim grai awng, Namta grai rawng;
Ma ni sha ra, Grai mu ai da.
Lang mi sha yu, Bai sha mayu,
Shinglet namchyim, N mai shazim;
Date out lusha, Kadai n chye ya;
Matsan akan, Sha bang shayan;
Machyi makaw, Ana ahkya law;
Apu ana, N mai tsi wa;
Tsi la n lu, Gumhpraw n-gu;
Hpang jahtum jan jau, Si mat di lau;
Kaji kaba, Lusha hta wa;
N sharam lu, Grai nan nakru;
Lusha hta dau, Myi hpraw she lau;
Gayin gaye, Myit yu ga le.
Kahtet mu ai, Katsi n mu mai;
Katsi majan, Tsang ra majan;
Myen gaw nat sat, Miwa bai jat;
Wunpawngsha ni, Nte sha mi;
M’tep sat kau ga, Kashun la ga;
Wunpawng nga Sh’ra, Manu dan nga;
Wunpawng ni e, Dum ga lu e;
Myusha lam-yan, Grai she makran;
rai ra saga ai le……….
Shanglawt Tsing
16/8/2012


text:
MANGSHI:- 5-2-2012
Du shang wa ai manam ni hpe, Duwa Lasang Yaw gaw, kabu gara hkalum mungga tsun ya ai sha n-ga, shada tsawra pu gang sin machyi hkat ai kumla hku nna htunghking shat lit lahkawng mung ap ya sai. Myitkyina bu nu num ni hte shayi shadang ramma ni yawng mung, htunghking mahkawn yungwi hte lahpawk she htem rai mahkawn shapyaw la sai. Matut nna mung, law la ai manam ni yawng hpe, shatmai hpan 15 hta n yawm ai hku shani shat hkru hkru kang kang hkap daw jaw la sai. Myitkyina bu ni hpe hkap bawp hkalum la ngut ai hpang, Kutkai, Manmaw, Lawu Ga Ginwang de na Chyurum Jinghpaw Wunpawng sha ni mung, hpung hte hpung matut manoi du shang wa ai lam na chye lu ai.
Ndai Mungkan Manau Poi ngu ai hpe 2010 ning kaw nna galaw hpang ai rai nhtawm, lahkawng ning hta kalang matut manoi galaw na masing nga ai lam hpe mung na chye lu ai. Ndai lang na Mungkan Manau Poi gaw, America (USA), Canada, Britain, Singapore, Malaysia, Thailand re ai mungdan ni hkan na Jinghpaw Wunpawng sha ni ram ram wa du nga shajang sai lam hpe mung na chye lu ai rai.
Ndai zawn ra n rawng hkra kabu gara hkap tau la ai lam gaw, kadai gara kaw mi nga nga, myit mang langai sha rai nga ga ai lam hpe sakse madun ai lam rai nga ai law.


text:
NTAT BUM KAW LAJA LANA GASAT NGA
Labels: Jinghpaw Mung Shiga
13 comments:
- Anonymous said...
-
Gap Gap yawng gap.... ntara ai myen hpe yawng gap..
- August 15, 2012 at 2:03 PM
- Anonymous said...
-
Dai ni kaw na gaw ,..myen hpyen la .myen ni yawng ni hpe mying galai na malai..wp mung dan aq ga sau.wp sau ngu shingteng mying jaw kau ra sai..
- August 15, 2012 at 2:18 PM
- Anonymous said...
-
Laga lam ni hpe hkum tsang,
Hpyen hpe sha sadi maja nna, gap sat nga ga....
An hte myit dum kyu hpyi ya nga ai.....
Wan leng mahkrai,, Mali hka mahkrai ni Ta Hkaw ha, mahkrai ni hpe bawm hte jau jau kaw nna jahten kau ra ai baw re le.... hpa ma hkrai mung hkum ngam da,, yawng jahten kau ga, mung dan atsawm pyaw jang she shi hkun rai tim mai gap ai..
ya dai makrai ni gaw an hte hpe shaza kau mai ai hpe dum ra chyalu re....
zed
- August 15, 2012 at 4:02 PM
- Anonymous said...
-
Myen mai lung ai lam yawng hpe bawm hte jahten nan jahten kau ra ai.hpyen majan ten re majaw anhte majan awng dang na matu hpa mung galaw ra ai.majan dang la lu jang gaw dang ai ni she kaja ai mying lu na re.
dai majaw [ Bala minhtin ][tsit kai ] mahkrai kaba ni hpe jau kaw na gap jahten kau ra ai.li langai hta bawm bang dat nna lapaw kau ra sai.kyu hpyi n'gun jaw dat ai.
- August 15, 2012 at 4:37 PM
- Myujet said...
-
Moi Englik ni japan hpyen ni hpe ndang wa nna myen mung ting nga ai mahkrai yawng kapaw kau nna kala mung de hting nut mat ma ai?
- August 15, 2012 at 4:40 PM
- Anonymous said...
-
Shawng ningmu ni grai hkrak ai.k k bau sin nga u ga
- August 15, 2012 at 8:17 PM
- Anonymous said...
-
Majan a madu gaw grau htum ai anhte a KARAI KASANG rai nga ai hte maren tara ai AN AN NAU ni maga tsap nna gasat garum nga ai majaw dai ni du hkra nhkap gasat dang nga lu ai lam re majaw KARAI WA kaw kyu hpyi ap nawng let matut gasat ding yang di ga. KARAI WA A BAU SIN MAKAWP MAGA nga ai majaw AWNG DANG cyalu re. W.P. BRANG.
- August 15, 2012 at 9:13 PM
- christopher said...
-
Hpa hkum myit daw mu Myu tsaw hpyen la e..KARAI hte rau gasat nga ai ngu kam let shakut mu,gasat mu.
Myen sa wa ngu ai n-nga mat jang she annau ni nga pyaw na re.Shana shagu akyu hpyi garum ya nga ai.
- August 15, 2012 at 10:10 PM
- Myu Sai said...
-
Wunpawng mungdan ting majan kalang mi bai laja wa re nga ai law. Israela amyu ni majan htim ai ni n san seng ai baw hpa mara mung n mai galaw ai re. Shing rai jang majan sum wa ai. Shawng lam majan shang nga ai myu tsaw share ninghkring ni tsa chyaru, n san seng ai, n teng man ai, n hkru n shawp ai hpa mung n galaw ga lu oi. Shaloi an nau ni a tengman ai majan awng dang na re. Hkungga ngu ai yawng ra n rawng ai rai ra ai hpe yawng chye chyalu re. Anhte shawng lam majan shang nga ai hpyen du hpen la ni gaw myu a matu hkrung ai hkungga ni rai nga ga ai. Anhte Wunpawng myu mung Karai a matu hkungga tai nna mungdan hpe Karai Kasang ra ai de woi sa na amyu rai u ga, ngu akyu hpyi ap nawng let galaw ra ai lam ni hpe ang ai hte maren galaw ga. Shaloi Karai an nau ni hte rau rai let awng dang lam jaw nga na re.
- August 15, 2012 at 10:11 PM
- padang yesu said...
-
Share shagan ni yawng K K kaw na lak san ningja tut naw e lu la u ga.sihkrung si htan ningdaw ningdam hkala nba WP share shagan kadai kaw mung nnga u ga,tut dum nga let,kyu hpyi nga deng yang re.hkum dek hkum ngau mung wenyi myit kraw sai hta hkam sha nga ai hpe MADU YESU YEHOWA K K hta hpaw dan tsun dan,anhte myu shani sharawng awng marit nga ai AUNG DAWM PADANG re ngu ai hpe HPANWA NINGSANG ja2 akroi anoi tik2 hpyi shawn la ga.hpyen yen dabang myit su ni hpe n gun nlu ai.hkamsha nga ai hpe n gwi sha praw nga ai.nsan ti pi gwi2 hkrang shala nsen hte shapraw dan ra ai ten rai sai.dai ni hkawm sa nga ai hpa rai ta?
- August 15, 2012 at 10:15 PM
- hkunman said...
-
YESU HKRISTU hte YEHOWA GOD. A-CHYEJU HPUNG SHING KANG GAW.....,TSAWRA AI...KIO,KIA, HTE JINGHPAW WUNPAWNG MYTUSHA NI A-N-TSA KAUP NGA U-GA..., BAUSIN NGA U-GA LAW.....A-MEN....,
- August 15, 2012 at 10:16 PM
- wild ones said...
-
W.P Shayi sha ni e. Karai Kasang gaw anhte hpe JingHpaw W.P ngu n na sha man da sai majaw, tinang myo hpe manu shadan ga law.W.P ya dum nu (BLAST) ni a mahkawn hte maren W.P sha ni lawan dum ra sai.Tsep kawp sai n gayau ga ngu ja ja shadum dat n ngai... "JangMa Kaw
- August 16, 2012 at 8:08 PM
- Anonymous said...
-
Jangma kaw a comment hpe a Ja a wa madi shadaw ai.good Job
- August 17, 2012 at 4:05 AM


text:
New Zealand mungdan Wellington mare hta sha nu nga ai J.W sha ni hku na (WKCF) a Nawku hting nu shara nnan chyeju sha kawn hpawng hpe mani 4.7.2010 laban nhtoi hta North Porirua baptist church Withby hta angwi apyaw hte galaw la lu saga ai.
Ndai chyeju shakawn poi hta Auckland kaw sha nu nga ai J.W sha ni mung ngun myi alu rai sadu gabu chyeju shakawn lawm ma ai . Dai hta sha n-ga du sa ai sha wa masha ni hpe htung hkring kahkrang ,malu masha ni hte hkap hkalum la ai lam mung ga law ga ai. Ndai anhte hpe shara jaw ya ai ndai nawku hpung ni gaw myen mung de mung sasana galaw nga ai ni rai ma ai.
Lai wa sai ten hta gaw dum nta langai hpang langai gayin nawku ga ai re, bat sha gu shna de byan 1:00 kawn hpang ai , madu a ma ni hpe madu amyu ga hpe chye shaga ,tsawra makawp maga chye na matu hte wenyi lam hta grau na su hprang wa lu na matu yaw shada let hpaw nhtan da ai re.
Ya ten hta N.Z mungdan ting J.W sha ni gaw htinggaw 60 jan ram rai sa ga ai re.
Nawku Jawng shara nnan chyeju shakawn hpawng
New Zealand mungdan Wellington mare hta sha nu nga ai J.W sha ni hku na (WKCF) a Nawku hting nu shara nnan chyeju sha kawn hpawng hpe mani 4.7.2010 laban nhtoi hta North Porirua baptist church Withby hta angwi apyaw hte galaw la lu saga ai.


text:
KNO,KIO. KIA., hte Mai gan du nga sai Jinghpaw Wuhpung Wuhpawng ni Yawng hte e..,
Tinang KIO. KIA Hpyen hpung ni. Prat dap ai Lak Nak Lu lang u ga..,UK, USA, Naw Zea Land.., Zawn re Tinang hte Makam masham bung ai Mungdan ni hpang de.. Anhte Tinang hkum Tinang makawp maga na matu garum hpyi rawt mat wa yang she mai na sai..
,Commitee.., Hpung hte Hpung hpaw la n-na Kyu Hpyi majai let n-hkawm wa yang n-mai na sai..
Shing Gyim Masha a-MYIT MASIN hpe God hpan da ai she re gaw.. God matsan dum la yang Aungdang na sha re...,
N-dai zawn re lam ni n-byin hkra nga n-na Thein Sin wa Mungkan a-jawt hkawm nga ai mu nga ma ni..,?
Ya simsa lam galaw ga nga na Lani hte lani Jinghpaw mungde hpyen n-gun shaja mat wa ai gaw.. Hpa lachyum ta..., ?Ethnic.. ni a-Bawnu Engine. kalang chyai yang Myen a-Bawnu Engine 10,20. lang chyai ai hpe dum nga ga lu yaw..,
UWSA.., Hpa rai Grang nga lu a-ta..?Myen wa Jinghpaw hpe zawn UWSA.., hpe n-gwi sa hkra ai.., Hpa majaw ta..?UWSA hta LAK NAK grung ai ..


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
30 Jan 2011
Majoi lu ai software hte seng na chye da gin ai lam
Sunday, January 30, 2011 | Laika Ka Ai Shanghtin
Computer hte seng na tsung ga nga yang grai dam lada ai majaw n dai blog kaw ka da ai lam ni gaw ngai na machyi machyang langai sha re majaw ra rawng ai lam ni gaw grai nga na re. Rai tim n chye n kaw re an hte hpu nau ni hpe ngai myit lu ai hpe garan gachyan ai gaw ngai na myit lawm ai lam langai rai nga ai.
Bai na blog kaw ka ai lam ni hpe mai byin ai ram Sample (loi ai hku chye na ) hkra shakut ka da ai re.n chye na ai ni law law nga na re rai tim. madu hku na computer basic hpe sha gaw chye da ra na re. Rai jan ka da ai lam ni gaw ahloi ahli sha chye na mat na re.
Dai ni gaw An hte law malawng chye na sai Software ni hpe Crack,Serials,keygen,Patch galaw ai lam ni hpe ahloi sha chye na hkra loi sang lan dan na re.
1. Crack... ngu ai gaw Software(mari la ra ai baw) madu n mari ai sha masha ni galaw da ai program hpe lang let Iegal byin hkra galaw la ai ladat re, Dai hpe law malawng website hkan na illegal software mai download galaw la ai shara hkan law malawng lawm ai hpe mu lu na re. Bai na Crack hpe gaw antivirus shagu ngu na ram (virus) hku mu ma ai dai majaw madu mai kam ai software rai na install galaw lang mayu ai rai jang gaw (antivirus) hpe pat da na install di lang ra ai.
2. Crack ... hpe gadai ni lang ai ? law malawng software hpe lang mayu na n kam mari ai(nau hpu di) ni hte copy right law n nga shi ai aan hte mung dan zawng re matsan ai mung dan ni hpe software developer ni lang ai hpe internet kaw mu hti lu ai.
3. Crack hpe gara hku langa ai? Shi hpe gaw.
Program file>deretory>folder kaw paste di dat na restart di dat jan madu lang mayu ai software hpe ten ladaw mi mai lang sai hku re. Law malawng gaw crack version hpe update n galaw ai kaja ai.
3. Serials hte seng na gaw madu chye ai software ni lang na mai tam ai zawng website kaw serials hkrai mara ai website ni mung grai law ai hku re. Google kaw tam dat jan law malawng pru ai..
4. serial hpe gaw law malawng vesion bung ai software register galaw ai kaw lang ai majaw loi dik ai ladat re.
5. hku na patch ngu ai mung maren sha re software download di ai kaw (Crack,serials or patch) galoi mung lawm ai (illegal) website or software site hkan na software ni law malawng. dai hpe mung software hpe shawng install di, ngut jang patch folder kaw na patch hpe run as admin hte open di dat na  directory>software folder kaw na .exe file hpe click dat na Run or Done di dat jan patch ngut sai ka re .. computer restart di na hkum malap...
6. Keygen ngu ai gaw madu download galaw ai software folder kaw na program (keygen) ngu ai hte register galaw na matu code ni hpe (generate) galaw la ai hpe tsung ai re.
Rai jang gaw nang software law malawng hpe n mari ai sha Full version mai lang sai hku re. "Rai tim n dai ladat ni galaw na computer law law hpe jahten kau shangun ai re hpe mung hkum malap" Dai gaw madu a machye machyang hte sadi ai lam ni hta she hkang na sai !!! Mai byin ai ram madu Professinal hku lang ai software gaw mari lang ai safe byin ai Only for Developement nga jan chyawm Test computer hte shawng lang yu na safe jan lang ga ...
Bai na blog kaw ka ai lam ni hpe mai byin ai ram Sample (loi ai hku chye na ) hkra shakut ka da ai re.n chye na ai ni law law nga na re rai tim. madu hku na computer basic hpe sha gaw chye da ra na re. Rai jan ka da ai lam ni gaw ahloi ahli sha chye na mat na re.
Dai ni gaw An hte law malawng chye na sai Software ni hpe Crack,Serials,keygen,Patch galaw ai lam ni hpe ahloi sha chye na hkra loi sang lan dan na re.
1. Crack... ngu ai gaw Software(mari la ra ai baw) madu n mari ai sha masha ni galaw da ai program hpe lang let Iegal byin hkra galaw la ai ladat re, Dai hpe law malawng website hkan na illegal software mai download galaw la ai shara hkan law malawng lawm ai hpe mu lu na re. Bai na Crack hpe gaw antivirus shagu ngu na ram (virus) hku mu ma ai dai majaw madu mai kam ai software rai na install galaw lang mayu ai rai jang gaw (antivirus) hpe pat da na install di lang ra ai.
(To copy commercial software illegally by breaking (cracking) the various copy-protection and registration techniques being used.)
2. Crack ... hpe gadai ni lang ai ? law malawng software hpe lang mayu na n kam mari ai(nau hpu di) ni hte copy right law n nga shi ai aan hte mung dan zawng re matsan ai mung dan ni hpe software developer ni lang ai hpe internet kaw mu hti lu ai.
3. Crack hpe gara hku langa ai? Shi hpe gaw.
Program file>deretory>folder kaw paste di dat na restart di dat jan madu lang mayu ai software hpe ten ladaw mi mai lang sai hku re. Law malawng gaw crack version hpe update n galaw ai kaja ai.
3. Serials hte seng na gaw madu chye ai software ni lang na mai tam ai zawng website kaw serials hkrai mara ai website ni mung grai law ai hku re. Google kaw tam dat jan law malawng pru ai..
4. serial hpe gaw law malawng vesion bung ai software register galaw ai kaw lang ai majaw loi dik ai ladat re.
5. hku na patch ngu ai mung maren sha re software download di ai kaw (Crack,serials or patch) galoi mung lawm ai (illegal) website or software site hkan na software ni law malawng. dai hpe mung software hpe shawng install di, ngut jang patch folder kaw na patch hpe run as admin hte open di dat na  directory>software folder kaw na .exe file hpe click dat na Run or Done di dat jan patch ngut sai ka re .. computer restart di na hkum malap...
6. Keygen ngu ai gaw madu download galaw ai software folder kaw na program (keygen) ngu ai hte register galaw na matu code ni hpe (generate) galaw la ai hpe tsung ai re.
Rai jang gaw nang software law malawng hpe n mari ai sha Full version mai lang sai hku re. "Rai tim n dai ladat ni galaw na computer law law hpe jahten kau shangun ai re hpe mung hkum malap" Dai gaw madu a machye machyang hte sadi ai lam ni hta she hkang na sai !!! Mai byin ai ram madu Professinal hku lang ai software gaw mari lang ai safe byin ai Only for Developement nga jan chyawm Test computer hte shawng lang yu na safe jan lang ga ...
Labels: MaTsing Hpa
Subscribe to: Post Comments (Atom)


text:
21 comments:
- Dan BW :) said...
-
Ndai gaw J.W sha ni yawng a matu kaja dik ai myit hkrum n'gun langai rai sai. Mungdan kata, shinggan nga ai J.W sha ni yawng myit ung-ang let nang shoi nang sha nga na lam nnga Badang Hkrum Lam hta n'gun langai tai let KIO hte KNO ningbaw ningla ni woi awn ai hta yawng myit mang rum let anut saga.....
- June 28, 2012 at 8:13 PM
- Larin said...
-
Grai na kabu sai law. N-dai hku myit hkrum na hpe Wunpawng shani yawng la nga ai re ngu kam ai. Daw dan ai lam hpe nachying wa shakawn n-ngai law. Ning re lata gindun let myu hte mungdan a matu shakut shaja ai lam mahkra hta Karai Kasang grau na shaman ya na re.
- June 28, 2012 at 8:54 PM
- Mau Jin mau Jin said...
-
N dai zawn langai sha byin pru wa ai myit hkrum lam gaw, wp myu sha kaji kaba, mungdan kata shinggan yawng hta ung ang na lam, n nga sai hku re, hpa majaw nga yang" mungdan kata de a loi sha hpyen shang mayu ai, maigan du myu tsaw share shagan ni aq matu, KNO aq KIA dap de aq loi sha mai shang nga sai hpe chye na mai sai lam rai nga ai. Kanu KIO aq lit nga ai gaw, maigan kaw du nga sai wp shayi/dang n kau mi gaw, USArmy, Canada Army, Franch Army hte kaga mungdan Army ni hta mu gunhpai nga ai hpe yawng gaw chye chyalu rai nga saga ai re. Dai m'jaw KIO-Mungdan kata mung masa, KNO-Mungdan shinggan mung masa hta tsap, KIA Mungdan hte Myu sha makawp dap" Mungdan ting hta KIA dap sha rai ra na, de aq kata hta an-hte myu tsaw Mungtsaw ni yawng rau sha ta gindun, lahkrip ra ra (sa wa), myen hpyen hpe mungkan ga kaw na gawt, gasat shamyit kau na jin jin rai nga sai hpe ga sadi jaw dat ai law. Ngai nan mung USAir Force hta trainning la lai wa sai re hte ya Army magam bung li hta F.M wunkat sharin hkam la ngut ai hpang full time 4 ning shang galaw na hken lajin da sai re. Yawng jin ngut ai hpang gaw kanu wp mungdang shanglawt hpyen dap de bai n htang wa na re. Ninggaw. Daju alen bum Dap jau hta mung magam gun lai wa sai re. Kadai mung madu aq myu hpe tsaw ra ai zawn, ngai mung nye mungdan hte wp myu sha ni yawng hpe she gari hkra tsaw ra ai wa re. Karai Kasang gaw Padang hkrun lam majan hta' hta ni hta na tsap nga u ga law.
- June 28, 2012 at 9:26 PM
- Jinghpawma said...
-
Grai n'gun lu sai, "myithkrum ai gaw n'gun maigan hpyen wa nlu sharun nga ma ai," dai majaw ndai zawn KIO/KNO ningbaw ningla ni a daw dan mat wa ai, sat lawat gaw gaw myusha yawng a lawt lam hpe ningpawt ninghpang jahkrat ya ai lam mung rai sai.
KIO/KNO ningbaw ningla ni hte ta tut hta magam gun nga ai hpung shang masha yawng hpe Hpan Madu Karai Kasang bau sin nga uga!
- June 28, 2012 at 9:38 PM
- MARAN HKA said...
-
A RA LAW..... A RA LAW... MUNGKAN TING NA HKRA MARAWN JAHTAU DAT SAI.. ANHTE MYU SHA NI DAI MADU KARAI KASANG HTA LANGAI SHA TAI LET AWNG PADANG DIP LA LU SAI LAM RE....
- June 28, 2012 at 9:55 PM
- jaubutu maran said...
-
grai nan na gabu sai.ndai zawn rau rawtsa mat wa ai pandung gaw myusha ni a lawtlu na lam she re ai.KK rau rai nga u ga.
- June 28, 2012 at 10:01 PM
- dumsi gam said...
-
Grai na n'gun lu sai law, Grai na gabu sai, kalang mi bai tsun yu rit! bai madat mayu ai ! ngu na daram na gabu sai. Wunpawng myu sha ni a Awng dang n'hpang rai sai.
- June 28, 2012 at 10:20 PM
- NN said...
-
Ya gaw, AWMDAWM SHANGLAWT MUNGDAN ndau na sha ra sai........
Anhte a Awng Padang Yehowa Karai Karai.
- June 28, 2012 at 10:20 PM
- Anonymous said...
-
Daini kaw na,gaw kachin state nre sai..kachin land she rai sai..wp sha ni ee.
- June 28, 2012 at 11:01 PM
- SENG said...
-
grai na gabu sai --- n-dai she jet ai aung padang lam re--- myit hkrum lam n-nga let galaw ai magam bung li kaw aung dang lu tim ja hkring sha re--n-grin ai --- jet ai padang hkrun lam aung dang dip la lu sai lo--- myu sha ni yawng kasi la ga lo----
- June 28, 2012 at 11:55 PM
- Dan BW :) said...
-
Ya gaw Myen Asuya rau nau wa mi n bawngban taw nga ra sai ngu myit lu ai. United Kachinland ngu mungdan langai hku san san rai sai ngu ndau let, Mungdan langai a hkrang hte maren galaw nna Myen hpyen hpaw anhte a mungdan kaw na gawt shapeaw kau na matsing sha galaw ra sai.
- June 29, 2012 at 2:14 AM
- Anonymous said...
-
bai ma nang ni E,,,,,ya gaw ,,ma gwi rim na kun,,sha raw rim na ,kun,,ngai NO 4 ,,dawn ai sha ni gaw n dai shi ga na sha ni kaw na rai sai,,,ngai na ma yu ai ,,ga gaw ,,n dai zawn nga ai ,,ga si,,ga loi pru wa ,pru wa ,,ngu la ai,,na la ni ai,,,,dai ni gaw,,prat ting pat da ai,,n dum hpe hpaw ma lang ,,dat ai zawn ,,hkam sha n ngai oi"""""rawt sai brang ni gaw,,
- June 29, 2012 at 5:24 AM
- Anonymous said...
-
Grai na kabu sai Hkau e. Padang Hkrunlam gaw galu na masa sa ai majaw anhte JW myu sha yawng jawm shakut yang she Anhte du mayu ai pandung de du lu na re.
- June 29, 2012 at 6:03 AM
- htan nuk said...
-
gabu gara shiga na lu ai majaw grai myit n gun lu ai,kk sang gaw anhte wp myusha ni hpe lani hte lani grau n gun gaba wa lu hkra lamwoi madun sa wa nga ai hpe dan2 leng2 mu mada nga ai,dai hte maren annau ni mung,mungkan ga ntsa hta myu gaba la ngai byin tai wa lu na matu mung,wp myusha/wp mungdan/wp myusha shang lawt ngu ai ga baw hpe yawng tsawra jailang let myit mang langai hte lam langai hta sha hkawm sa wa na hpe kk sang mung ra sharawng nga ai hpe mu mada lu nga ai,dai re majaw annau ni yawng langai sha tai let annau ni a lagaw hta annau ni tsap,annau ni a gam maka hpe annau ni hparan,annau ni a myu hte mungdan hpe annau ni pawn ba sa wa lu na matu kk sang tut nawng lamwoi madun bausin nga u ga.
- June 29, 2012 at 6:09 AM
- la la shadau said...
-
grai..aungdawm shanglawt mungdan ndau dat sa nu.myen hpyen hpe gaw tawt lai hpyen hku na mungkan de ndau dat sa ga.anhte maigan de na ni mung laknak lang na matu shang wa sa na re.
- June 29, 2012 at 6:22 AM
- Anonymous said...
-
Mai gan e nga nga ai wunhpawng myu sha ni yawng tinang nga nga ai shara mung dan kaw na anhte a mungdan a matu hpaji lama ma an hte yawng gu dek sharin la nna Wunhpawng mung dan de bungli wa kgalaw na matu shajin bang wa saga .ga garan pru mat wa ai ni yawng kanu mung dan de lawan wa ga -hkyin gum din nna lawan ai hku ladat shaw hpang wa ga law.Kanu KIA asuya ni tinang a kasha ni hpe woi lam mdun nga ding yang re ngu kam nga ai.Grai n gun lu ai shiga re.
- June 29, 2012 at 7:26 AM
- Anonymous said...
-
JW myu sha hte mung dan a matu akyu rawng ai labau kaba langai hpe bai jawm shangai dat sai majaw kabu ..ai arawng la ai, matut nna munng myu hte mungdan a matu ang ai lit hte ap nawng nga na
PADANG
- June 29, 2012 at 8:50 AM
- Anonymous said...
-
GRAI NA GABU SAI..MYU SHA NI LAWT LAM HTA LAKNAK LANG AI HPUNG,NLANG AI HPUNG NI YAWNG, KANU HPUNG RAI NGA AI KIO/KIA WOI AWN AI PADANG HKRUN LAM MAJAN MASING KAW MYIT MANG LANGAI ,N-GUN LANGAI HTE SHANG LAWM SA WA GA.
- June 29, 2012 at 4:46 PM
- christopher said...
-
Kaja dik ai myit hkrum mang rum sai hte yaw saga ngu n gun jaw dat nngai.Myit su SLG.KIA/KNO ning baw ni yawng hpe shakawn nngai.WP myu sha ni hpe roi rip taw nga ai Sa wa jasi myen ngu wa hpe wp mungdan kaw na gawt shapraw kau saga ngu n gun jaw dat ai.
- June 29, 2012 at 6:59 PM
- christopher said...
-
Kaja dik ai myit hkrum mang rum sai hte yaw saga ngu n gun jaw dat nngai.Myit su SLG.KIA/KNO ning baw ni yawng hpe shakawn nngai.WP myu sha ni hpe roi rip taw nga ai Sa wa jasi myen ngu wa hpe wp mungdan kaw na gawt shapraw kau saga ngu n gun jaw dat ai.
- June 29, 2012 at 6:59 PM
- Anonymous said...
-
Grai na kabu sai law. W.P mungdan gaw de sa wa ga low.
- June 30, 2012 at 1:32 PM


text:
Hpakan lungseng maw hta Myen asuya dap hte Wunpawng Mungdan Shanglawt Hpyendap KIA lapran May 10, dai hpawt daw gasat gala majan byin wa sai lam chye lu ai.
KIA Dapba 2 npu Dung 6 daju Nam Jan Hku maga Myen hpyen hpung ni lung wa ai majaw laja lana gasat gala majan byin wa ai lam hpe Hpakan mare masha langai tsun ai.
Bai nna shani ka-ang hkying 12 daram e Maw Wan lawk hta bawm langai kapaw wa ai lam ginra masha ni tsun ai.
Matut nna mana hkying 10 daram e mung Seng Tawng Pyada sin tap langai mung kadai re n chye ai ni a bawm hte kapaw gasat hkrum ai lam matut chye lu ai.
Mali ya laman gasat majan hta asuya dap hte Sam hkyeng pyitusit maga si hkala lam law wa ai majaw asuya maga hpyen nbungli lang wa na hpe mung shawa ni tsang nga ma ai re.
Ya na majan hta Myen maga Ts.K.Hk (7) (Hpe Hkung, Sammung dingda) npu hpyen hpung ni hte Sam hkyeng pawng hpawm dap ni shang lawm ai lam chye lu ai.
Ndai May praw 5 kaw nna daini du hkra byin ai majan hta KIA maga mung hkala nba hte mat taw ai hpyenla ni nga ai lam KIA shiga ni hta chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Jinghpaw mungdaw Putau ginwang Hkawnglanghpu ginra hta April praw kaw nna lamu marang kaba matut manoi htu nna byin pru wa ai shingra tara tsinyam a majaw buga masha ni n gu malu masha n nga garum ntum ra kadawn nga sai re.Putau mare a sinpraw maga deng 130 jan, Hkawnglanghpu de April 10 daram kaw nna ya May htum wa du hkra marang n sim n sa htu nna hka mawru, hkyen mawru ni byin ai hte sharut gyi ai lam ni byin wa ai re.
De majaw kahtawng (16) hte nta (80) jan hten nna, Hkawnglanghpu ginra masha mun mi jan gaw n gu tam sha shara n nga yak hkak hkrum nga ai lam ginra masha ni Jinghpaw Shiga Dap KNG de tsun wa ai.
Ya ten n gu buri mi kyat sen mi jan du hkra manu rawt taw ai raitim, dut jaw na masha n nga ai daram re lam ginra masha ni tsun ai.
Hka kaba, sharut gyi ai majaw matut mahkai lam ni hten mat nna kaga ginra de na n gu mari sha na mung yak hkak mat ai lam re.
Bai nna hkarang yi madung galaw ai dai ginra hta marang matut manoi htu nna yi n lu nat ai majaw du na shaning hta mung n gu matut yak na re hpe ginra masha ni tau myit tsang nga ma ai re.
Hkawnglanghpu mungchying rapdaw dat kasa Slg. Amosi gaw n gu lusha yak hkak nga ai mungshawa ni hpe mungdaw asuya kaw nna garum jaw na matu May 26 ya shani Naypyitaw Munghpawm rapdaw hta tang madun wa sai re. Dai hta asuya ‘tsinyam hkye mawai hte shara jahkrat magam dap hkringmang’ Dr. Win Myat Aye gaw Hkawnglanghpu mungshawa marai 11967 hpe n gu garum jaw na matu kyat 53,851,500 hpe Jinghpaw mungdaw asuya ‘duhkra ladaw hpyen garum gahtau hpung’ de shalai jaw sai lam sanglang dan sai re.
Jinghpaw mungdaw asuya kaw nna Hkawnglanghpu ginra de sa gawan na tsun wa tim, matut mahkai lam n kaja ai majaw n lu du shi lam chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
KCCM EC ZUPHPAWNG GALAW
April (28) ya Laban shani hkying (2:00) ten ram hta KCCM magam gun ni kawn KCCM Ginra Nta hpaw poi lamang galaw na hte seng nna hkrum zup bawngban ai lam hpe KCCM Ningbaw rai nga ai Slg. James Gyidu La Hkam a dum nta kaw galaw lai wa saga ai. KCCM Ginra Nta hpaw poi hpe May (5) ya Laban shani galaw na lam hte malu masha daw jaw daw ya ai lam hpe lawk shagu de na KCCM hpung masha ni hpe lit shatsam la lu saga ai. Matut nna KCCM shawng lam magam bungli lam ni hpe mung bawng jahkrup lai wa saga ai.
No comments:
Subscribe to: Post Comments (Atom)